text:
Moises—No Kasano nga Impluensiaanna ti Biagmo
Moises—No Kasano nga Impluensiaanna ti Biagmo
KADAGITI adu nga eskolar ken kritiko, sarsarita a persona ni Moises. Laksidenda ti salaysay ti Biblia, ngem no mausar dagiti pammaneknekda a saan a persona ni Moises, maibilang met ngarud a sarsarita dagiti tattao a kas kada Plato ken Socrates.
Ngem kas iti nakitatayon, saan a nainkalintegan a laksiden ti salaysay ti Biblia maipapan ken Moises. Imbes ketdi, kadagiti manamati, adu pay ti ebidensia a ti intero a Biblia ket “sao ti Dios.” * (1 Tesalonica 2:
Ti Agpaypayso a Moises
Masansan nga itampok dagiti agar-aramid iti pelikula ti kinamaingel ken kinatured ni Moises. Dagitoy a kalidad ti kaay-ayo dagiti agbuybuya. Ipapantayon a natured ni Moises. (Exodo 2:
Isuronatayo ngarud ni Moises nga agbalintay a nasinged iti Dios. Iti inaldaw a panagbiagtayo, mabalin met nga agtignaytayo a kasla makitkitatayo ti Dios! Iti kasta, ditay agaramid iti aniaman a mangpaladingit kenkuana. Makitatayo met a naipasagepsep ti pammati ken Moises bayat a maladaga pay laeng idi. Natibkeren ti pammatina tapno masarangetna ti “isuamin a kinasirib dagiti taga Egipto.” (Aramid 7:22) Anian a pammaregta kadagiti nagannak a rugianda a suruan ti annakda maipapan iti Dios sipud iti kinamaladaga!
Makaay-ayo met ti kinapakumbaba ni Moises. Isu “ti kaemmaan pay laeng iti amin a tattao nga adda idi iti rabaw ti daga.” (Numeros 12:3) Sidadaan ni Moises a mangamin kadagiti biddutna. Insuratna ti mismo a pannakaliwayna a nangkugit iti anakna a lalaki. (Exodo 4:
Agpayso a saan a patien ti dadduma a kritiko a talaga a naemma ni Moises, ta ibagada a nakas-ang ti panagtignayna. (Exodo 32:26-
Ti Impatawid Dagiti Surat ni Moises
Nangibati ni Moises kadagiti nakaskasdaaw a koleksion ti sursurat. Karaman kadagitoy ti daniw (Job, Salmo 90), maysa a salaysay ti pakasaritaan (Genesis, Exodo, Numeros), dagiti kapuonan (Genesis, kapitulo 5, 11, 19, 22, 25), ken ti nakaskasdaaw a linlinteg a maawagan Linteg ni Moises (Exodo, kapitulo 20-
Kadagiti pagilian a ti pangulo ti Gobierno ti agakem met a pangulo ti Relihion, masansan nga adda kinapanatiko, narelihiosuan a panangidadanes, ken panangabuso iti pannakabalin. Ti Linteg ni Moises inramanna ti prinsipio ti panagsina ti Relihion ken ti Gobierno. Di mapalubosan ti ari nga agserbi a saserdote.
Ti linteg ni Moises ket addaan met iti linteg maipapan iti kinadalus ken pananglapped iti sakit, kas iti panangkuarentinas kadagiti masakit ken ti panangikali iti ibleng ti tao, a maitunos iti agdama a siensia. (Levitico 13:
Saan nga obligado dagiti Kristiano a mangsurot iti Mosaiko a Linteg. (Colosas 2:
Mammadto a Kas ken Moises
Agbibiagtayo kadagiti narikut a panawen. Talaga a kasapulan ti sangatauan ti lider a kas ken Moises
Inlawlawag dagiti surat ni Moises no kasano a timmaud ti sakit ken ipapatay ken no apay a pinalubosan ti Dios nga agtultuloy ti kinadakes. (Genesis 3:
Idi arinunos ti panagbiagna, inyebkas ni Moises dagiti naimpadtuan a sasao: “Maysa a mammadto manipud iti tengngam, manipud iti kakabsatmo, a kas kaniak, ti ibangonto ni Jehova a Diosmo maipaay kenka
Ilibak ti kaaduan a Judio a komentarista ti aniaman a pagaspingan da Moises ken Jesus. Kunaenda a ti sasao daytoy a teksto ket agaplikar iti asinoman a pudno a propeta kalpasan ni Moises. Nupay kasta, sigun iti Tanakh
Wen, adu a matalek a mammadto a kas kada Isaias ken Jeremias, ti nagbiag kalpasan ni Moises. Ngem awan ti naaddaan iti naisangsangayan a pannakilangen iti Dios a kas iti tinagiragsak ni Moises
Saan a mailibak nga adu ti pagaspingan ni Moises ken ni Jesus. (Kitaem ti kahon a “Jesus
[Footnotes]
^ par. 3 Kitaem ti libro a Ti Biblia
^ par. 20 No kayatmo a maammuan ti ad-adu pay maipapan iti kari ti Biblia a naindagaan a paraiso iti sidong ti panagturay ti Pagarian ni Kristo, pangngaasim ta makiumanka kadagiti Saksi ni Jehova. Maragsakandanto a mangikondukta kenka iti awanan bayad a panagadal iti Biblia.
[Box on page 12]
Moises
Ti panangiladawan dagiti pelikula ken ni Moises pinataudda ti adu a sarsarita ken di umiso a salaysay. Adtoy ti sumagmamano:
Sarsarita: Saan nga ammo ni Moises nga isu ket maysa a Judio.
Kinapudno: Nabatad a ni Moises ket tinagibi ti Judio nga inana iti sumagmamano a tawen. Ipamatmat ti Aramid 7:
Sarsarita: Ni Moises ket karibal iti kinaari iti Egipto.
Kinapudno: Awan ti kasta nga ibaga ti Biblia. Kuna ti Daily Bible Illustrations, ni John Kitto, nga awan ti pamatian a ni Moises “ket nagbalin nga agtawid iti kinaari gapu ta naampon. . . . Awan ti mangipakita a kurang dagiti lallaki nga agtawid iti kinaari.”
Sarsarita: Nagsubli ni Moises idiay Egipto tapno sarangtenna ti kabusorna.
Kinapudno: Kuna ti Biblia a natay aminen dagiti kabusorna idi nagsubli.
Sarsarita: Damo nga insao ti Dios ti Sangapulo a Bilin kalpasan ti iyuuli ni Moises iti Bantay Sinai.
Kinapudno: Ti sangapulo a Bilin ket insao ti Dios babaen iti anghelna, iti intero a nasion ti Israel. Kalpasan dayta, kiniddaw dagiti napabutngan nga Israelita nga umuli ni Moises tapno makisao para kadakuada.
Sarsarita: Nakalasat ni Faraon iti pannakapukaw ti buyotna iti Nalabaga a Baybay.
Kinapudno: Napukaw ni “Faraon ken ti puersa militarna” iti Nalabaga a Baybay.
[Box on page 13]
Jesus—Mammadto a Kas ken Moises
Adtoy ti sumagmamano a pamay-an a ni Jesus ket napaneknekan a kas ken Moises:
▲ Agpada da Moises ken Jesus a nalasatanda ti pannakaikisap dagiti maladaga nga imbilin ti agturay idi panawenda.
▲ Naayaban ni Moises idiay Egipto a kas “inauna” kadagiti annak ni Jehova, ti nasion ti Israel. Naayaban ni Jesus idiay Egipto kas inauna nga anak ti Dios.
▲ Agpada a nagayunar da Moises ken Jesus iti 40 nga aldaw idiay let-ang.
▲ Naisangsangayan ti kinaemma ken kinapakumbaba da Moises ken Jesus.
▲ Agpada a nagaramid da Moises ken Jesus kadagiti milagro.
▲ Agpada da Moises ken Jesus a nagserbi a mangibabaet kadagiti tulag iti nagbaetan ti Dios ken ti ilina.
[Ladawan iti panid 11]
Ni Jesus laeng ti kakaisuna a pudno a mammadto a kas ken Moises
[Ladawan iti panid 12]
Dagiti prinsipio ti kinadalus a naisuro iti Linteg Mosaiko makatulong a manglapped iti sakit


c: text/html

text:
Nicolaus Copernicus
Ni Nicolaus Copernicus (Aleman: Nikolaus Kopernikus; Italiano: Nicolò Copernico; Polako: Mikołaj Kopernik (tulong·paammo); idi ubing, Niclas Koppernigk;[1] 19 Pebrero 1473 – 24 Mayo 1543) ket maysa a Renasimiento nga astronomo ken ti immuna a tao a nagannnurot to konprehensibo a heliosentriko a kosmolohia a nangiyakar ti Daga manipud ti tengnga ti law-ang.[2]
Ti napaut a panawen a libro ni Copernicus, a De revolutionibus orbium coelestium (Dagiti Rebolusion ti Nainlangitan nga Espera), a naipablaak sakbay a pimmusay idi 1543, ket kankanayon a naipanpanunotan a kas ti pangrugian a puntos ti moderno nga astronomia ket ti panangilawlawagan ti epipania a nangrugian ti sientipiko a rebolusion. Ti heliosentriko a modelona, nga adda ti Init iti tengnga ti law-ang, ket nangipakpakita a dagiti napalpaliiw a panagkutkuti dagiti nainlangitan a banag ket mabalin a maipalpalawag a saan nga ikabil a natalinaay ti Daga iti tegnga ti law-ang. Ti obrana ket nagparugso kadagiti adu pay a sientipiko a panagsuksukimat, a nagbalin a dulon iti pakasaritaan ti siensia a kankanayon anaibagbaga a kas ti Copernicano a Rebolusion.
Kadagiti kalatakan a polimatia iti Renasimiento, ni Copernicus ket maysa idi a mathematiko, astronomo, hurista nga adda ti doktorado ti linteg, pisiko, multilingualismo a poligloto, klasiko nga eskolar, agipatpatarus, artista,[3] Katoliko a kleriko, gobernador, diplomatiko ken ekonomista.
Dagiti linaon
Biag[urnosen | urnosen ti taudan]
Ni Nicolaus Copernicus ket naipasngay idi 19 Pebrero 1473 idiay siudad ti Toruń (Thorn), idiay probinsia ti Naarian a Prusia, idiay Balangat ti Pagarian ti Polonia.[4][5] Ti amana ket agtagtagilako manipud idiay Kraków ken ti inana ket anak a babai idi ti nabaknang nga agtagtagilako idiay Toruń.[6] Ni Nicolaus ket isu idi ti kaubingan kadagiti uppat nga ubbing. Ti kabsatna a lalaki a ni Andreas (Andres) ket nagbalin ngan Augustiniano kanon idiay Frombork (Frauenburg).[6] Ti kabsatna a babai a ni Barbara, a nainaganan kalpasan ti inana, ket nagbalin a Benediktina a madre ken, kadagiti kinaudi a tawenna, prioresa ti konbento idiay Chełmno (Kulm) ken pimmusay kalpasan idi 1517.[6] Ti kabsatna a babai a ni Katharina ket nangasara iti negosiante idiay siudad ti Toruń a ni konsehal Barthel Gertner ken nagannakda iti innem, nga inayaywanan met ni Copernicus kalpasan idi pimmusay.[6] Ni Copernicus ket saan a nakiassawa ken awanan kadagiti annak.
Pamilia ti ama[urnosen | urnosen ti taudan]
Ti pamilia ti amam ket maitugotan iti purok idiay Silesia idiay asideg ti Nysa (Neiße). Ti nagan ti purok ket nagdumaduma iti pannakailetrana iti Kopernik,[7] Copernik, Copernic, Kopernic, Coprirnik, ken ita nga aldawen ket ti Koperniki.[8] Idi maika-14a siglo, dagiti kameng ti pamilia ket nangrugrugidan nga immalis kadagiti nadumaduma a siudad ti Silesia, idiay Polako a kapitolio, ti Kraków (1367), ken idiay Toruń (1400).[8] Ti ama, ni Mikołaj ti Laklakay, ket mabalin nga anak a lalaki ni Jan, ket nagtaud manipud ti linia ti Kraków.[8]
Ni Nicolaus ket nainaganan kenni amana, a naipakpakita kadagiti rehistro a kas nabaknang nga agtagtagilako iti gambang, ken kaaduan a naglaklako idiay Danzig (Gdańsk).[9][10] Isu ket immalis manipud idiay Kraków ken napan idiay Toruń idi agarup a 1458.[11] Ti Toruń, ket mabirukan idiay Karayan Vistula, ken iti dayta a panawen idi ket naikumikom iti Gubat ti Tallopulo a Tawen , a ti pagarian ti Polonia ken ti [[Konpederasion ti Prusia], ti maysa a kumadduaan dagiti siudad ti Prusia, gentria ken klerhia, ket kinalaban ti Urnos ti Teutonika para iti panagtengngel ti rehion. Iti daytoy a gubat, dagiti siudad ti Hanseatiko a kas ti Danzig ken Toruń, ti ili ni Nicolaus Copernicus, ket nangpili a mangsuporta ti Ari ti Polonia, a ni Casimir IV Jagiellon, a nangikari a mangrespeto dagiti adu tradisional a pannakawaya ti siudad, a sinuppiat babaen ti Urnos ti Teutoniko. Ti ama ni Nicolaus ket aaktibo a nakitinnignay iti politika iti dayta a panawen ken nagsuporta iti Polonia ken dagiti siudad iti panagsuppiat iti Urnos ti Teutoniko.[12] Idi 1454 isu ket nangimamagkappia kadagiti negosasion a nagbaetan ni Kardinal Zbigniew Oleśnicki ti Polonia ken dagiti siudad ti Prusia para iti panagbayad kadagiti utang iti gubat.[8] Iti Maikadua a Kappia ti Thorn, ti Urnos ti Teutoniko ket prmal a nagibbet kadagiti amin a panagtunton kadaiti akinlaud a probinsia, a ti Naarian a Prusia ket nagtultuloy a rehion ti Polonia iti simmaruno a 300 a tawtawen.
Ti ama ni Copernicus ket inasawana ni Barbara Watzenrode, ti ina ti astronomo, idi baetan ti 1461 ken 1464.[8] Isu ket pimmusay idi agarup 1483.[6]
Pamilia ti ina[urnosen | urnosen ti taudan]
Ti ina ni Nicolaus, a ni Barbara Watzenrode, ket anak a babai idi ti nabaknang a patrisiano a ken konsehal ti siudad ti Toruń , ni Lucas Watzenrode ti Laklakay (pimmusay idi 1462), ken ni Katarzyna (biuda ni Jan Peckau), ket naibagbaga kadagiti sabali a taudan a kas ni Katarzyna "Rüdiger gente Modlibog" (pimmusay idi 1476).[6] Ti pamilia Watzenrode, kasla met ti pamilia Kopernik, ket nagtaud manipud idiay Silesia manipud idiay asideg ti Świdnica (Schweidnitz), ken kalpasan idi 1360 ket nagtaeng idiay Toruń. Nagbalinda idia a maysa kadagiti kabaknangan ken kaimpluensiaan kadagiti patrisiano a pamilia.[6] Babaen kadagiti adu a pannakaikabagian babaen ti pannakiasawa ti Watzenrodes, ni Copernicus ket naikabagian idi kadagiti nabaknang a pamilia iti Toruń, Danzig ken Elbląg (Elbing), ken dagiti prominente a natakneng a pamilia iti Prusia: dagiti Czapski, Działyński, Konopacki ken Kościelecki.[6] Dagidi Modlibóg (ti POlako a nagan ket kaibuksilanna ti "Aglualo ti Dios") ket dagidi prominente a Polako a pamilia a nalatak nga ammon iti pakasaritaan ti Polonia manipud idi 1271.[13] Ni Lucas ken ni Katherine ket addaan idi kadagiti tallo nga annak: ni Lucas Watzenrode ti Ub-ubing (1447–1512), nga agbalinto a ti Obispo ti Warmia ken patron ni Copernicus; ni Barbara, ti ina ti astronomo (pimmusay kalpasan idi 1495); ken ni Christina (pimmusay sakbay idi 1502), nga idi 1459 ket inasawana ti mayor ket agtagtagilako iti Toruń, a niTiedeman von Allen.[6]
Ni Lucas Watzenrode ti Laklakay, ti nabaknnag nga agtagtagilako ken idi 1439–62 presidente ti hustisia, ken naikeddeng idia a kasuppiat dagiti Teutoniko a Kabaliero.[6] Idi 1453 isuidi ti delagado manipud idiay Toruń iti komperensia idiay Grudziądz (Graudenz) a nangplano ti yaalsa kaniada.[6] Iti las-ud kadagiti simmaruno a Gubat ti Tallo pulo a Tawtawen (1454–66), isu ket aktibo a nangsuporta ti ganetget ti guabat dagiti siudad ti Prusia iti adu a panangidaton ti kuarta, ken iti politikal nga aktibidad idiay Toruń kenDanzig, ken babaen ti personal a pannakilaban kadagiti gubat idiayŁasin (Lessen) ken Malbork (Marienburg).[6] Isu ket pimmusay idi 1462.[6]
Ni Lucas Watzenrode ti Ub-ubing, ti linia ti ina nga uliteg ti astronomo ken patron, ket naadalan idi idiay Unibersidad ti Kraków (itan ket ti Unibersidad ti Jagiellonia) ken kadagiti unibersidad ti Kolonia ken Bolonia. Isu ket nakaro a kasuppiat ti Urnos a Teutoniko,[14][15] ken ti Grand Master ket kinunkunana idi a kas "ti inkarnasion ti demonio".[16] Idi 1489 ni Watzenrode ket nabutosan idi a kas Obispo ti Warmia (Ermeland, Ermland) a naisuppiat iti kinaykayat ni Ari Casimir IV, a nangnagnama a mangikabil itianakna iti dayta a tugaw. Kas resulta, ni Watzenrode ket nakiringgor iti ari aginggana ti ipupusay ni Casimir IV kalpasan ti tallo a tawen.[17] Ni Watzenrode ket napakabaelan idian a mangporma kadagiti asideg a relasion kadagiti tallo a nagsasaruno a Polako a monarkia: ni Juan I Alberto, Alejandro Jagiellon, ken Sigismundo I thi Lakay. isuket gayyem idi ti nangruna nga agbalbalakad iti tunggal maysa a nagturturayr, ken ti impluensiana ket nangpapigsa unay kadagiti silpo a nagbaetan ti Warmia ken maitutop a Polonia.[16][18] Ni Watzenrode ket nagbalin a naikeddeng a ti kabilegan a tao idiay Warmia, ken ti baknangna, dagiti panankaisilpo ken ti impluensiana ket nangpalubos kaniana ti nangitalged ti edukasion ken karer ni Copernicus a kas kanon iti Katedral Frombork.[19][20]
Paammo[urnosen | urnosen ti taudan]
- ^ Nicolaus Copernicus Gesamtausgabe: Urkunden, Akten und Nachrichten: Texte und Übersetzungen, ISBN 3-05-003009-7, pp. 23ff. (online); Marian Biskup: Regesta Copernicana (kalendario dagiti papel ni Copernicus), Ossolineum, 1973, p. 32 (idiay online). Daytoy a pannakailetra ti apelyidona ket naipakpakita kadagiti adu a pablaakan (Auflistung) [1]
- ^ Linton (2004, p. 39). Ni Copernicus ket saan idi a, nupay kasta, ti immuna a nangisingasing ti maysa porma ti heliosentriko a sistema. Ti maysa a Griego a matematiko ken astronomo, a ni Aristarko ti Samos, ket isu idi ti immuna a nagisingasing idi nasapsapa ngem maiaktlo a siglo BCE. Urayno kasta, bassit laeng ti ebidensia nga isu ket nakaparang-ay ti kapanunotanna iti labes ti pagibatayan laeng (Dreyer, 1953, pp. 135–48).
- ^ Ti bukod a ladawan ket timmulong a nagpasingked ti kinasiasino ti kraneo idi naduktalan idiay Katedral Frombork idi 2008. Ti [Unibersidad ti Jagiellonian]] ti Kraków ket adda ti maika-17 a siglo a kopia ti maika-16 a siglo a bukod a ladawan ni Copernicus. [2] "Copernicus," Encyclopædia Britannica, Maika-15 nga ed., 2005, vol. 16, p. 760.
- ^ Iłowiecki, Maciej (1981). Dzieje nauki polskiej (iti Polako). Warszawa: Wydawnictwo Interpress. p. 40. ISBN 83-223-1876-6.
- ^ Sheila Rabin. "Nicolaus Copernicus". Stanford Encyclopedia of Philosophy. Naala idi 22 Abril 2007.
- ^ a b c d e f g h i j k l m Dobrzycki ken Hajdukiewicz (1969), p. 4.
- ^ "Ti nagan ti purok, a kas saan me a kasla ti pamilia ti astronomo, ket naindumadumaan a naipaletra. Ti dakkel nga atla ti Alemania iti Silesia, nga inpabalaab babaen ti Wieland idiay Nuremberg idi 1731, ket inpailetrana iti Kopernik." Mizwa, p. 36.
- ^ a b c d e Dobrzycki ken Hajdukiewicz (1969), p. 3.
- ^ Bieńkowska (1973), p. 15
- ^ Rybka (1973), p. 23.
- ^ Sakolsky (2005), p. 8.
- ^ Biskup (1973), p. 16
- ^ Mizwa, 1943, p. 38.
- ^ "Idi 1512, ni Obispo Watzenrode ket kellaat a pimmusay kalpasan idi dimmar-ay iti piesta ti kasar idiay Kraków ni Ari Sigismund . Adda met dagitiadu a sayangguseng a ti obispo ket ginamot dagitiahente dagiti napauten a kabusorna, dagiti Teutoniko a Kabaliero." Hirshfeld, p. 38.
- ^ "TDagiti Watzelrodes—wenno Watzenrodes—urayno iti kasla Aleman a nagan ket ket kasla met dagiti nasayaat a Polako (kabusor dagiti Urnos a Teutoniko)." Koyre, p. 38.
- ^ a b "Ti [Watzenrode] ket kompania pay idi, ken dagiti Teutoniko a Kabaliero, a nagtaltalinaay a kankanayon a riribo, ket saanda a kinayat isuna; ti Grand Master ti urnos ket inbagana nga isu ket 'ti inkarnasion ti demonio'. Ni [Watzenrode] ket isu idi ti naitalek a gayyem dagiti nagsasaruno a tallo [Polako] nga ari: i Juan Alberto, Alejandro (saan nga iyallilaw iti nagamot a papa), ken ni Sigismundo; aken ti impluensiana ket nangpapigsa kadagiti silpo a nagbaetan ti Warmia ken ti maitutop a Polonia." Moore (1994), pp. 52, 62.
- ^ Wojciech Iwanczak (1998). "Watzenrode, Lucas". Iti Bautz, Traugott. Biographisch-Bibliographisches Kirchenlexikon (BBKL) (iti Aleman). 13. Herzberg: Bautz. col. 389–393. ISBN 3-88309-072-7.
- ^ "Ni Lucas ket nasaysayaat it ipanankigayyemna kadagiti simmaruno kaniana,ni Johann Albert (Jan Olbracht) (manipud idi 1492 aginggana idi 1501), ken kalpasanna ni Alexander (Aleksander) (manipud idi 1501 aginggana idi 1506), aken niSigismund (Zygmunt) I (manipud idi 1506)." Gassendi & Thill, p. 22.
- ^ Dobrzycki ken Hajdukiewicz (1969), p. 5.
- ^ "Tapno makagun-odpara kadagiti kaanakanna a lalaki [ni Nicolaus ken ni Andreas] ti nasken a suporta [para kadagit panagadalda idiay Italia], ti Obispo a ni [Lucas Watzenrode ti Ub-ubing] ket ginatangna dagiti pannakabutosda a kanon babaen ti kapitulo ti Frauenburg (1497–1498)." "Nicolaus Copernicus" , New Advent (online a bersion iti 1913 Catholic Encyclopedia). Naala idi 9 Hunio 2013.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Nicolaus Copernicus iti Wikiquote (Ingles)
Midia a mainaig kenni Nicolaus Copernicus iti Wikimedia Commons

robotstxt: allowed

filter: keep


text:
Ti ad-adda a panagipaaytayo iti bagbagitayo a manggun-od ti kinasanto ken kinaragsak, ad-adda met a mayadayotayo iti dalan nga agturong kadagiti pagbabawyan.
Maipanggep kadagiti Pagbabawyan
Presidente Monson, ay-ayatendaka. Agyamanak iti naparegta ken napnuan pakasaritaan a panangipakaammom maipapan ti panagbangon kadagiti baro a templo ken serbisio iti misionario. Gapu kadagitoy, awan duadua nga umayto dagiti naindaklan a bendision kadatayo ken iti adu a masakbayan a kaputotan.
Ay-ayatek a kakabsatko ken gagayyemko! Mortaltayo amin. Sapay koma ta saan a pakasdaawan daytoy ti asino man.
Awan kadatayo ti napapautto pay nga agbiag iti daga. Adu dagiti napapateg a tawentayo nga, iti agnanayon a pannirigan, kurang la iti apagkirem.
Kalpasanna pumanawtayo. Dagiti espiritutayo ket “maipanda iti balay ti Dios a nangted [kadatayo] iti biag.”1 Ibatitayo ti bagitayo ken dagiti banag ditoy lubong bayat ti ipapantayo iti sumaruno a lugar ti nakaparsuaantayo.
Idi ubbingtayo pay, kas man la agbiagtayo iti agnanayon. Ipagaruptayo nga awan patinggana ti ileleggak ti init iti tangatang, ket ti masakbayan kasla agnanayon a saan nga agrengngat a dalan iti sanguanantayo.
Nupay kasta, iti panaglakay ken panagbakettayo, ad-adu nga aramidentayo ti tumaliaw ken masdaawtayo iti kinaababa dayta a dalan. Masdaawtayo iti kapardas ti panaglabas dagiti tawen. Ket mangrugi a panunotentayo maipapan kadagiti pili ken bambanag nga inaramidtayon. Kabayatannna, malagiptayo dagiti adu a nasasam-it a kanito a mangted iti bara iti kararuatayo ken rag-o iti puspusotayo. Ngem malagiptayo met dagiti pagbabawyan---dagiti banag a tarigagayantayo a sublian ken baliwan.
Maysa a nars nga agay-aywan iti dumanin matay a masaksakit kunana a masansan a saludsodenna kadagiti pasientena bayat ti panagsaganada a pumanaw itoy a biag.
“Adda kadi pagbabawyam?” saludsodenna.2
Iti kinaasideg unay iti dayta maudi nga aldaw ti kinamortal wenno panagbiag iti daga ket masansan a mangted pannakalawlawag iti panunot ken mangipaay iti pannakaawat ken pannirigan. Isu nga idi nasaludsod kadagitoy a tattao maipapan kadagiti pagbabawyanda, linuktanda dagiti puspusoda. Pinanunotda a naimbag no ania ti kayatda a balbaliwan no maisublida la koma ti oras.
Iti panangamirisko no ania ti kinunada, masdaawak no kasano a maaringan ti pamuon ti pagbatayan ti ebanghelio ni Jesucristo ti turongen ti biagtayo para iti pagimbagan, no aramatentayo la koma dagitoy iti biagtayo.
Awan ti datdatlag maipapan kadagiti pagbatayan ti ebanghelio. Inadaltayon dagitoy kadagiti nasantuan a kasuratan, napagsasaritaantayon dagitoy iti Sunday School, ken naming-adun a nangngegantayon dagitoy iti pulpito. Alisto a maawatan ken nalawag dagitoy a nadiosan a pagbatayan ken ik-ikkan pateg, napintasda, nauneg, ken nabileg; ken awan duadua a makatulongda kadatayo tapno maliklikantayo dagiti pagbabawyan iti masakbayan.
Napapaut Koma Pay ti Kaaddak iti Sibay dagiti Tao a Patpatgek
Nalabit a ti kangrunaan unay a pagbabawyan dagiti matmatayen a pasiente ket ti tarigagayda a napapaut koma pay ti kaaddada iti sibay dagiti tao a patpatgenda.
Ad-adda dagiti dagiti lallaki a mangidayyeng iti daytoy a rikna: “pagbabawyanda la unay ti [inaldaw] a panagudaodda iti … trabaho.”3 Adu ti naawanan iti napili a lagip a magun-od manipud iti pannakisinningedda kadagiti pamilia ken gagayyemda. Nalibtawanda ti nangtubay iti singensingedda kadagiti patpatgenda la unay.
Saan kadi nga agpayso a masansan a makumikomtayo unay? Ken, nasakit a sawen, nga usarentayo pay ti pannakakumikomtayo kas tsapa ti pammadayaw, a kas man la a ti pannakakumikom ket maysa a balligi wenno tanda ti kinangatotayo iti biag.
Isu kadi?
Malagipko ti Apo ken Pagwadantayo, ni Jesucristo, ken ti ababa a pannakipulapolna kadagiti tao ti Galilea ken Jerusalem. Pinadasko a pinanunot Isuna nga agdardaras kadagiti mitingna wenno agsusukot dagiti banag nga aramidenna tapno adu ti malpasna.
Diak makita daytoy.
Ngem ketdi nakitak ti manangngaasi ken manangipateg nga anak ti Dios iti inaldaw a panagbiagna. Iti pannakipulapolna kadagiti adda iti aglawlawna, nariknada ti pannakaipategda. Ammona ti awan patinggana a pateg dagiti tao a kapulapolna. Binendisionanna ida, pinagserbianna ida. Intag-ayna ida, inagasanna ida. Inikkanna ida iti napateg a sagut idi panawenna.
Iti panawentayo nalaka ti agpammarang nga adda panawentayo kadagiti dadduma. Iti klik ti maysa a mouse, “maikonektayon” iti rinibribu a “gagayyem” a di masapul a kasinnango ida. Mabalin a nakaskasdaaw a banag ti teknolohia, ken makatulong unay daytoy no adayotayo kadagiti patpatgentayo. Agnaedkami nga agasawa nga adayo kadagiti ipatpateg a miembro ti pamiliami; ammomi no kasano dayta. Nupay kasta, mamatiak a saantayo a maiturong iti umno a turongen, kas tao wenno kagimongan, no makidinnamagtayo iti pamilia wenno gagayyem no kaaduanna nga agiposte kadagiti nakakatkatawa a ladawan, agipatulod iti awan kaes-eskanna a bambanag, wenno iturongtayo dagiti patpatgentayo kadagiti site iti Internet. Panagkunak adda lugar para iti kastoy a kita ti aktibidad, ngem kasano ti kapaut nga aramidentayo daytoy? No ditay maaramid nga ited ti kasayaatan a bukodtayo a bagi ken ti saan a mabingay a panawen kadagiti pudno a napateg kadatayo, iti maysa nga aldaw, pagbabawyantayo daytoy.
Ikeddengtayo koma ti mangipateg kadagiti ay-ayatentayo babaen ti kaaddatayo iti sibayda iti nabuslon a panawen, panagaramidtayo kadagiti banag a kadua ida, ken panangpasantaktayo kadagiti laglagiptayo.
Inusarko Koma dagiti Paglaingak
Maysa pay a pagbabawyan nga impeksa dagiti tao ket ti pannakapaayda nga agbalin a tao a nariknada a mabalin ken nasken a pagbalinanda koma. Iti itataliawda iti napalabas a biagda, naamirisda a dida pulos nausar ti paglainganda, nakaad-adu dagiti kanta a dida nakanta.
Diak kayat a sawen ditoy ti yuuli iti pangal ti balligi iti nadumaduma a propesiontayo. Dayta a pangal uray man no kasano ti kadakkelna ditoy daga, ket maysa nga addang laeng iti naindaklan nga agnanayon a panagdaliasat nga agur-uray kadatayo.
Ketdi, agsarsaritaak maipapan iti panagbalin a tao a panggep ti Dios, ti Nailangitan nga Amatayo, a pagbalinantayo.
Umaytayo ditoy lubong, kas iti kinuna ti mannaniw, “agtalaytay kadagiti ulep ti gloria”4 manipud iti lugar sakbay daytoy a biag.
Makita ti Nailangitan nga Amatayo ti pudno a kabaelantayo. Ammona dagiti banag maipapan kadatayo a mismo a ditay ammo. Paregtaennatayo bayat ti panagbiagtayo a mangipatungpal iti nakarukodan ti pannakaparsuatayo, agbiag iti nasayaat, ken agsubli iti sidongna.
Apay, ngarud, nga ibukbukboktayo ti adu unay a panawen ken pigsatayo kadagiti banag a saan nga agpaut, awan pategna, ken awan serbina, ken narabaw unay? Ditay kadi kayat a makita ti minamaag iti panangtunton iti awan kaes-eskanna ken saan nga agpaut a banag?
Di kadi nasirsirib kadatayo nga “agurnongtayo [para iti bagbagitayo] kadagiti gupgupit sadi langit, isu a ti sanga ken ti lati dida dadaelen ken isu a dagiti mannanakaw dida kalien ken takawen ”?5
Kasano nga aramidentayo daytoy? Babaen ti panangsurottayo iti pagwadan ti Mangisalakan, babaen ti panagtungpaltayo kadagiti pannursurona iti inaldaw a panagbiagtayo, babaen ti pudno a panangipategtayo iti Dios ken iti padatayo a tao.
Awan duadua a ditay maaramid daytoy no ul-ulodentayo ti sakatayo, sangkakitatayo iti relostayo, ken agtantanabutobtayo bayat ti panagbalintayo a disipulo.
No maipapan iti panagbiag iti ebanghelio, saantay koma a kas iti ubing a lalaki a nangisawsaw iti tangan ti sakana iti danum ken imbagana a napan naglangoy. Kas annak ti Nailangitan nga Amatayo, ad-adu ti kabaelantayo. Iti kasta, saan nga umdas dagiti nasayaat a gandat. Nasken nga agaramidtayo. Napatpateg pay, nasken nga agbalintayo iti kayat ti Nailangitan nga Ama a pagbalinantayo.
Napintas ti panangipeksa iti pammaneknektayo iti ebanghelio, ngem napimpintas ti panagbalin a sibibiag a pagwadan ti naisubli nga ebanghelio. Nasayaat ti panagtarigagay nga agbalin a napudpudno iti katulagantayo; ti aktual a panagbalin a napudno kadagiti sagrado a katulagan---agraman ti panagbiag a nasagudayan, panagbayad iti apagkapullo ken datontayo, panagtungpal iti Word of Wisdom, ken panagserbi kadagiti agkasapulan---ket nasaysayaat nga amang. Nasayaat ti panangipakaammo nga ipaaytayo ti ad-adu pay a panawen iti panagkararag a sangapamilia, panagadal iti nasantuan a kasuratan, ken kadagiti naragsak nga aktibidad ti pamilia; ngem ti aktual a panagaramid amin kadagitoy a banag ket mangisangbay kadagiti nailangitan a bendision iti biagtayo.
Ti kinadisipulo isu ti pananggun-od iti kinasanto ken kinaragsak. Daytoy ti dalan mangiturong iti kinasingpet ken kinaragsaktayo.
Ikeddengtayo koma a suroten ti Mangisalakan ket igaendtayo ti agtrabaho tapno agbalintayo a kas iti tao a nakaisangratantayo a pagbalinan. Dumgngeg ken agtungpaltayo koma kadagiti parikna ti Nasantuan nga Espiritu. No aramidentayo daytoy, ipalgakto kadatayo ti Nailangitan nga Ama dagiti banag a ditay pulos ammo maipapan iti bagitayo. Silawannanto nga umuna ti dalan ket luktanna dagiti matatayo a mangkita kadagiti saan nga ammo ken nalabit a saan nga impagarup a talentotayo.
Ti ad-adda a panagipaaytayo iti bagbagitayo a manggun-od ti kinasanto ken ragsak, ad-adda met a mayadayotayo iti dalan nga agturong iti pagbabawyan. Ti ad-adda a panagpannuraytayo iti parabur ti Mangisalakan, ad-adda met a mariknatayo nga addatayo iti dalan nga inranta ti Amatayo iti Langit para kadatayo.
Binay-ak Koma ti Bagik a Nagbalin a Naragragsak Pay
Maysa pay a pagbabawyan dagiti makaammo a mataydan ket nalabit a pagsiddaawantayo. Tinarigagayanda nga ad-adda koma pay a pinaragsakda ti bagida.
Masansan unay a maallilawtayo nga adda maysa a banag a dandanitayon magaw-at a mangted ragsak kadatayo: nasaysayaat a kasasaad ti pamilia, nalaglag-an a panagbiag wenno ti gibus ti maysa a narikut a pannubok.
Ti ad-adda a panaglakay wenno panagbakettayo, ad-adda a tumaliawtayo ken maamiristayo a saan a napateg dagiti kasasaad nga agpaay iti ruar wenno saanda a mangikeddeng iti pagragsakantayo.
Datayo ti napateg.Datayo ti mangikeddeng iti pagragsakantayo.
Datayo met laeng ti akinrebbeng iti bukodtayo a pagragsakan.
Magustuanmi iti asawak a ni Hariet ti agbisikleta. Nakaay-ayat ti rummuar ket mangnanam iti kinapintas ti nakaparsuaan. Adda dagiti kayatmi a rota a pagbisikletaan, ngem saanmi unay nga inkankano no kasano ti kaadayo ti papananmi wenno kasano ti kapardas ti panagbisikletami no idasig kadagiti dadduma pay nga agbisbisikleta.
Nupay kasta, no dadduma panagkunak nasken nga adda bassit karit kadakami. Panagkunak pay a mapasayaatmi ti pardasmi no karitenmi ti bagimi a mangaramid uray no maysa a pedal laeng. Ken no dadduma agbiddutak pay a mangdakamat daytoy a banag iti naimbag nga asawak.
Kanayon a nakasaysayaat, nakalawlawag, ken nakalinlinteg dagiti gagangay a sungbatna kadagitoy kastoy a singasing. Umisem ket kunana, “Dieter, saan a lumba daytoy; panagdaliasat daytoy. Agrag-oka iti daytoy a kanito.”
Husto isuna!
No dadduma iti panagbiag maituontayo iti pannakalpas isu a mapaaytayo a mangsarak iti rag-o iti panagdaliasat. Diak mapan agbisikleta a kaduak ti asawak gapu ta magagaranak a makalpas. Mapanak gapu ta naimnas ken makaliwliwa a makaduak isuna.
Saan kadi a kasla minamaag a masayang dagiti makaay-ayo ken makaliwliwa a padas gapu ta kanayon nga ur-urayentayo ti kanito a panaggibusda?
Dumgngegtayo kadi iti napintas a musika nga ur-urayentayo nga agpinal ti maudi a nota sakbay a pudno a naragsakantayo iti daytoy? Saan. dumngegtayo ken danggayantayo dagiti agduduma a melodia, ritmo, ken harmonia agingga a malpas ti komposision.
Isaotayo kadi dagiti kararagtayo a ti la “amen” wenno ti udina ti pampanunotentayo? Siempre saan. Agkararagtayo tapno mayasidegtayo iti Nailangitan nga Amatayo, tapno mangawat iti Espirituna ken mangrikna iti ayatna.
Nasken a saantayo nga aguray tapno agragsak agingga a madanontayo ti masungad a punto, tapno laeng matakuatan nga addan a magun-od ti ragsak---a kanayon! Ti biag saan a kaipapanan ti pananglagip iti napalabas. “Daytoy ti aldaw nga inaramid ni Jehova … ,” insurat ti Salmista. “Agrag-o ken agragsakkayo iti daytoy.”6
Kakabsat, ania man dagiti kasasaadtayo, ania man dagiti karit wenno pannuboktayo, adda maysa a banag iti inaldaw tapno umarakup ken mangparagsak. Adda maysa a banag iti inaldaw a pagyamanan ken rag-o no makitatay la koma ken mabigbig ti pateg daytoy.
Nalabit a nasken a ditayo unay kumita kadagiti matatayo ket ad-adda a kumitatayo kadagiti puspusotayo. Magustuak ti adaw: “Makitatayo a silalawag iti pusotayo laeng. Ania man a banag a napateg ket saan a makita dagiti mata.”7
Nabilintayo nga “agyaman iti amin a banag.”8 Saan kadi a nasaysayaat ti kumita iti mata ken puspusotayo uray kadagiti babassit a banag a mabalin a pagyamanantayo, imbes a padakkelentayo ti kasungani iti agdama a kasasaadtayo?
Inkarin ti Apo, “Isu nga umawat iti amin a banag a siyayaman maidaydayawto: ket mainayonto kenkuana dagiti banag iti daytoy a daga, iti maminggasut.”9
Kakabsat, addaantayo kadagiti nawadwad a bendision ti Nailangitan ngaa Amatayo, ti nabuslon a plano ti pannakaisalakan, dagiti naindaklan a kinapudno ti naisubli nga ebanghelio, ken ti adu a kinapintas daytoy mortal a panagdaliasat, “di kadi dagitoy ti gapu ti panagrag-otayo?”10
Ikeddengtayo koma ti agragsak, ania man dagiti kasasaadtayo.
Maipanggep kadagiti Pangngeddeng
Maysa nga aldaw alaentayo ti saan a maliklikan nga addang ket bumallasiwtayo manipud iti daytoy mortal a lubong nga agturong iti sumaruno nga estado. Taliawentayonto ti biagtayo ket panunotentayo no nakapagbalintayo koma a nasaysayaat, nakaaramidtayo kadagiti nasaysayaat a pangngeddeng, wenno nasaysayaat koma ti panangusartayo iti orastayo.
Tapno maliklikan dagiti sumagmamano a kaunggan a pagbabawyan ti biag, sayaatentayo koma itan ti mangngeddeng, ngarud:
- •
Ikeddengtayo a yad-adutayo ti oras a kadennatayo dagiti patpatgentayo.
- •
Ikeddengtayo nga ipaspasnektayo ti agbalin a tao a kayat ti Dios a pagbalinantayo.
- •
Ikeddengtayo ti mangsarak iti ragsak, iti baet dagiti kasasaadtayo.
Paneknekak a maliklikan ti adu kadagiti kaunggan a pagbabawyan ti masakbayan babaen ti panangsurot itan iti Mangisalakan. No nakabasol wenno nagbidduttayo---no nakaaramidtayo kadagiti pili a pagbabawyantayo itan---adda napateg a sagut ti Pannubbot ni Cristo, a pakapakawanantayo. Saantayo a makasubli wenno mabaliwan ti napalabas, ngem makapagbabawitayo. Mabalin a punasen ti Mangisalakan dagiti lua ti pagbabawyan11 ket ikkatenna ti dagsen dagiti basoltayo.12 Ti Pannubbotna ti mangipalubos kadatayo a mangpanaw iti napalabas ket agtultuloytayo nga addaantayo iti nadalus nga ima-ima, natarnaw a puso,13 ken pangngeddeng nga agaramid iti nasaysayaat ken agbalin a nasaysayaat.
Wen, napardas ti panaglabas daytoy a biag; ken kasla tumayab dagiti aldawtayo; ket kasla nakaam-amak ti patay no maminsan. Nupay kasta, agtultuloyto ti espiritutayo nga agbiag ken iti maysa nga aldaw makitiponto iti nagungar a bagitayo tapno umawat iti immortal a gloria. Napasnek a paneknekak a gapu iti naasi a Cristo, agbiagtayto manen ken iti agnanayon. Gapu iti Mangisalakan ken Mannubbottayo, iti maysa nga aldaw pudno a maawatantayonto ken agrag-otayo iti kaipapanan dagiti balikas “ti sabidong ni patay alun-onento ni Cristo.”14
Maysa nga agnanayon ti dalan iti panangipatungpal iti nadiosan a pagtungpalan kas annak ti Dios. Patpatgek a kakabsatko, ay-ayatek a gagayyem, nasken nga irugitayo ti magna iti dayta nga agnanayon a dalanitan; ditayo mabalin nga itantan uray maysa nga aldaw. Sapay koma ta saantayon nga aguray agingga a nakasaganatayon a matay sakbay a pudno a masursurotayo ti agbiag. Iti sagrado a nagan ni Jesucristo, amen.
Ipakita dagiti Nagadawan
-
1. Alma 40:11.
-
2. Kitaen iti Susie Steiner, “Top Five Regrets of the Dying,” Guardian, Feb. 1, 2012, www.guardian.co.uk/lifeandstyle/2012/feb/01/top-five-regrets-of-the-dying.
-
3. Bronnie Ware, iti Steiner, “Top Five Regrets of the Dying.”
-
4. “Ode: Intimations of Immortality from Recollections of Early Childhood,” The Complete Poetical Works of William Wordsworth (1924), 359.
-
5. Mateo 6:20.
-
6. Salmo 118:24.
-
7. Antoine de Saint-Exupéry, The Little Prince, trans. Richard Howard (2000), 63.
-
8. Mosiah 26:39; kitaen met iti Doktrina ken Katulagan 59:7.
-
-
10. Alma 26:35.
-
11. Kitaen met iti Apocalipsis 7:17.
-
12. Kitaen met iti Mateo 11:28–30.
-
13. Kitaen iti Salmo 24:4.
-
14. Mosiah 16:8; kitaen met iti 1 Taga Corinto 15:54.


text:
KAPITULO 19
Panangisuro iti Samaritana
INSURO NI JESUS TI SAMARITANA KEN TI SABSABALI
PANAGDAYAW NGA ANAMONGAN TI DIOS
Manipud Judea, agturong ni Jesus ken dagiti adalanna idiay Galilea. Nagdaliasatda iti distrito ti Samaria. Nabambannogda iti panagdaliasatda. Iti agarup tengnga ti aldaw, nagsardengda iti asideg ti siudad ti Sicar. Naginanada iti abay ti bubon a mabalin a kinali wenno impakali ni Jacob ginasut a tawen ti napalabasen. Iti kaaldawantayo, masarakan ti kasta a bubon iti asideg ti siudad ti Nablus.
Bayat nga agin-inana ni Jesus iti asideg ti bubon, napan dagiti adalanna iti asideg a siudad tapno gumatangda iti makan. Bayat ti kaawanda, adda Samaritana nga immay simmakdo. Kinuna ni Jesus kenkuana: “Ikkannak man iti inumek.”—Juan 4:7.
Saan nga aglalangen dagiti Samaritano ken Judio gapu iti nakaro a gura isu a nasdaaw ti Samaritana ket insaludsodna: “Maysaka a Judio. Apay a dumawatka kaniak iti danum idinto ta maysaak a Samaritana?” Simmungbat ni Jesus: “No ammom koma ti awan bayadna a sagut ti Dios ken no siasino ti mangibagbaga kenka, ‘Ikkannak man iti inumek,’ dumawatka koma kenkuana, ket ikkannaka iti danum a makaited iti biag.” “Apo,” insungbat ti babai, “awan ti pagsakdom ken nauneg ti bubon. Pangalaam koma ngarud iti danum a makaited iti biag? Natantan-okka aya ngem iti amami a ni Jacob, a nangited kadakami iti bubon nga imminumanna ken dagiti annakna ken dagiti tarakenna?”—Juan 4:9-12.
Kinuna ni Jesus: “Asinoman nga uminum iti daytoy a danum mawawto manen. Ngem ti uminum iti danum nga itedko saanton a mawaw, ta ti danum nga itedko ket agbalin a kas ubbog ti danum iti unegna a mangted kenkuana iti biag nga agnanayon.” (Juan 4:13, 14) Wen, nupay nabambannog ni Jesus, situtulok a nangiranud iti makaited-biag a sasao ti kinapudno iti Samaritana.
Gapuna, kinuna ti babai: “Apo, ikkannak iti kasta a danum tapno saanakton a mawaw wenno agsubli ditoy a sumakdo.” Agparang a binaliwanen ni Jesus ti saritaan ket kinunana: “Ayabam ti asawam ket umaykayo ditoy.” Insungbatna: “Awan asawak.” Ngem sigurado a nasdaaw idi imbaga ni Jesus ti ammona maipapan kenkuana: “Umiso ti imbagam nga awan asawam. Naminliman a nakiasawaka, ket saanmo nga asawa ti lalaki a kabbalaymo ita.”—Juan 4:15-18.
Nalawag kenkuana ti mensahe ni Jesus. Gapuna, masmasdaaw a nangikuna: “Apo, ammok a maysaka a propeta.” No kasta, impakitanan nga adda interesna kadagiti naespirituan a bambanag. Kasano? Intuloyna: “Nagdaydayaw dagidi ammami [dagiti Samaritano] iti daytoy a bantay [Bty. Gerizim, nga adda iti asideg], ngem ibagbagayo [dagiti Judio] nga idiay Jerusalem ti rumbeng a pagdaydayawan dagiti tattao.”—Juan 4:19, 20.
Nupay kasta, inlawlawag ni Jesus a saan a ti lugar a pagdaydayawan ti napateg. Kinunana: “Dumtengto ti tiempo a saanen nga iti daytoy a bantay wenno idiay Jerusalem ti pagdaydayawanyo iti Ama.” Innayonna: “Dumteng ti tiempo, ket dimtengen dayta, a dagiti pudno nga agdaydayaw dayawenda ti Ama maitunos iti espiritu ken kinapudno, ta sapsapulen ti Ama dagiti kasta nga agdaydayaw kenkuana.”—Juan 4:21, 23, 24.
Ti kitkitaen ti Ama kadagiti pudno nga agdaydayaw ket no kasano ti panagdayawda, saan a no sadino ti pagdaydayawanda. Nasdaaw ti babai. Kinunana: “Ammok nga umay ti Mesias, a maawagan iti Kristo. Inton dumteng, ibagananto ti amin a banag kadakami.”—Juan 4:25.
Impakaammo ni Jesus ti nagpateg a kinapudno: “Siak daydiay, ti makisarsarita kenka.” (Juan 4:26) Agasem! Immay laeng nagsakdo ti babai iti tengnga ti aldaw ngem pinaraburan ni Jesus iti naidumduma a pamay-an. Direkta nga imbagana iti babai ti saanna pay nga impakaammo iti dadduma—nga isu ti Mesias.
ADU A SAMARITANO TI NAMATI
Nagsublin dagiti adalan ni Jesus manipud Sicar ta nakagatangdan iti makan. Nakitada ni Jesus a makisarsarita iti maysa a Samaritana iti bubon ni Jacob a nangibatianda kenkuana. Idi nakasangpet dagiti adalan, imbati ti babai ti karambana ket napan iti siudad.
Idi nakadanonen idiay Sicar, impadamagna kadagiti tattao dagiti imbaga ni Jesus. Gapu ta mamati unay, kinunana: “Umayyo kitaen ti lalaki a nangibaga iti amin nga inaramidko.” Nalabit gapu ta kayatna nga aginteresda, insaludsodna: “Saan ngata nga isu ti Kristo?” (Juan 4:29) Nakapatpateg daytan a saludsod manipud pay idi kaaldawan ni Moises. (Deuteronomio 18:18) Dayta ti nangtignay kadagiti tattao iti siudad a napan nangkita ken Jesus.
Kabayatanna, imbaga dagiti adalan a mangan ni Jesus. Ngem kinunana: “Adda taraonko a diyo ammo.” Nasdaaw dagiti adalan, ket kinunada iti maysa ken maysa: “Asino ngata ti nangted kenkuana iti kanenna?” Siaayat nga inlawlawag ni Jesus dayta iti sasao a matarusan dagiti amin a pasurotna: “Ti taraonko ket ti panangaramid iti pagayatan daydiay nangibaon kaniak ken ti panangileppasko iti trabaho nga intedna.”—Juan 4:32-34.
Saan a tuktukoyen ni Jesus ti panagani, nga uppat a bulan laengen ket dumtengen. Imbes ketdi, tuktukoyenna ti naespirituan a panagani. Kinunana: “Kitaenyo dagiti talon, natangkenanen dagiti dawa ket mabalinen nga anien. Aw-awatenen ti agan-ani ti tangdanna ken agap-apit iti bunga a maipaay iti biag nga agnanayon, isu nga agpada nga agragsak ti agmulmula ken ti agan-ani.”—Juan 4:35, 36.
Mabalin a nadlaw idin ni Jesus ti epekto ti pannakisaritana iti Samaritana. Adu kadagiti umili ti Sicar ti namati ken Jesus gapu iti impadamag ti babai a kunana: “Imbagana kaniak ti amin nga inaramidko.” (Juan 4:39) Gapuna, idi nagsakdo dagiti umili ti Sicar, imbagada ken Jesus a saan pay a pumampanaw ken isurona ida iti ad-adu pay. Pinatgan ni Jesus ti awisda ket nagtalinaed idiay Samaria iti dua nga aldaw.
Bayat a dumdumngeg ken Jesus dagiti Samaritano, umad-adu ti namati kenkuana. Kinunada iti babai: “Mamatikami itan saan laeng a gapu iti imbagam, no di ket nangngegmi a mismo ken ammomi a daytoy a lalaki ti mangisalakan iti lubong.” (Juan 4:42) Nagsayaat nga ulidan ti impakita ti Samaritana no kasano a makaipaaytayo iti pangsaksi maipapan ken Kristo. Riingentayo ti interes dagiti dumdumngeg tapno ad-adda nga umawatda iti ad-adu pay nga impormasion.
Laglagipem nga uppat a bulan laengen, dumtengen ti panagani iti sebada. Idiay Samaria, mapasamak dayta iti primavera. Nalabit Nobiembre wenno Disiembre idin. Kaipapanan daytoy a kalpasan ti Paskua ti 30 C.E., walo a bulan wenno nasursurok pay a nagyan da Jesus ken dagiti adalanna idiay Judea a nangisuro ken nangbautisarda. Mapandan iti amianan, iti lugarda a Galilea. Ania ti agur-uray kadakuada sadiay?
Ammuem ti Ad-adu Pay
Kasanom a Mailasin ti Pudno a Relihion?
Maymaysa kadi ti pudno a relihion? Ammuem ti lima a pakabigbigan ti pudno a relihion.


text:
TOPIKO ITI AKKUB | DAGITI NALASATAN TI BIBLIA
Nalasatan ti Biblia ti Ibubusor
TI PROBLEMA: Adu a politiko ken lider ti relihion ti nagplano idi maikontra iti mensahe ti Biblia. Kaaduanna nga usarenda ti autoridadda a mangiparit kadagiti tattao a maaddaan, mangaramid, wenno mangipatarus iti Biblia. Kitaentayo ti dua a pagarigan:
Idi agarup 167 B.C.E., ni Antiochus Epiphanes nga ari ti imperio a Seleucid, a nangpilit kadagiti Judio nga agpakomberte iti relihion dagiti Griego, imbilinna a madadael ti amin a kopia ti Hebreo a Kasuratan (wenno, Daan a Tulag). Insurat ti historiador a ni Heinrich Graetz: “Pinigispigis ken pinuoran [dagiti opisialna] dagiti lukot ti Linteg a nasarakanda. Pinapatayda dagidiay nakitada nga agtaltalek a mapapigsa ken maliwliwa a mangbasbasa kadagita.”
Bayat ti 400’s agingga iti 1400’s, nakapungtot ti dadduma a lider ti Katoliko a nakakita kadagiti miembroda a mangikaskasaba iti isursuro ti Biblia imbes a dagiti doktrina ti Katoliko. Imbilangda a kabusor ti simbaan ti asinoman nga adda kopiana kadagiti libro ti Biblia malaksid iti Salmo a naipatarus iti Latin. Tapno masigurado ti grupo dagiti lider ti maysa a simbaan a matungpal dayta, binilinda dagiti lallaki a miembroda a “gagetan, seriosuen, ken kanayonenda ti mangbirok kadagiti kabusor ti simbaan . . . babaen ti panagsapulda iti uneg dagiti balbalay ken kadagiti underground a kuarto a pagsussuspetsaanda. Masapul a madadael ti balay a pakakitaanda iti kabusor ti simbaan.”
No nagballigi dagiti bumusbusor iti Biblia, napukaw koman ti mensahe a linaonna.
NO KASANO A NAKALASAT TI BIBLIA: Insentro ni Ari Antiochus ti kampaniana idiay Israel, ngem adun ti nabukel a komunidad dagiti Judio iti adu a luglugar. Kinaagpaysuanna, tinantia ti maysa nga eksperto nga idi umuna a siglo C.E., nasuroken nga 60% kadagiti Judio ti aggigian iti ruar ti Israel. Kadagiti sinagogada, adda iduldulin dagiti Judio a kopia ti nasantuan a Sursurat—dayta met la ti inusar idi dagiti simmaruno a henerasion, kas kadagiti Kristiano.—Aramid 15:21.
Bayat ti 400’s agingga iti 1400’s, saan a nagbuteng dagiti mangay-ayat iti Biblia a nangsango iti pannakaidadanes ken impatarus ken kinopiada latta ti Biblia. Sakbay pay a naimbento ti pagimprentaan idi katengngaan ti 1400’s, posible a ti dadduma a paset ti Biblia ket mabasa idin iti agingga iti 33 a lengguahe. Sipud idin, nagadun ti maar-aramid a Biblia ken naipatarusen iti adu a lengguahe.
TI RESULTA: Uray implano dagiti nabileg nga ar-ari ken dagiti di umiso ti kapanunotanna a papadi a pukawen ti Biblia, dayta latta ti kasaknapan ti pannakaiwarasna ken kaaduan ti patarusna a libro iti intero a historia. Inimpluensiaanna dagiti linteg ken lengguahe ti dadduma a nasion, ken ti biag ti minilion.


text:
Siudad ti Lapu-Lapu
Ti Siudad ti Lapu-Lapu ket maysa a primera klase a siudad iti probinsia ti Cebu iti Filipinas. Sakupen ti ciudad ti dandani isu amin nga Isla ti Mactan, agarup maysa a kilometro iti abagatan-a-daya ti isla ti Cebu. Paset ti Siudad ti Lapu-Lapu iti Metro Cebu a nakasentro iti iti Siudad ti Cebu.
Ti lugar ti agdama a siudad ket sigud a maaw-awagan iti Mactan sakbay ti idadateng dagiti mannakup nga Kastila. Idi 1730, inaramid kas ili a managan Opon dagiti prayle nga Agustiniano. Idi 1961, napagbalin ti ili ti Opon a kas siudad ket naipanagan ken ni Lapu-Lapu, ti kaunaan a Filipino a bannuar a mabigbig kas umuna a nangparmek iti ganggannaet a mannakup, ni Fernando Magellan (wenno Magallanes), idi 1521.
Dagiti baranggay[urnosen | urnosen ti taudan]
Ti Siudad ti Lapu-Lapu ket nabingbingay a politikal iti 30 a barbaranggay.[2]
- Agus
- Babag
- Bankal
- Baring
- Basak
- Buaya
- Calawisan
- Canjulao
- Caw-oy
- Cawhagan
- Caubian
- Gun-ob
- Ibo
- Looc
- Mactan
- Maribago
- Marigondon
- Pajac
- Pajo
- Pangan-an
- Poblacion
- Punta Engaño
- Pusok
- Sabang
- Santa Rosa
- Subabasbas
- Talima
- Tingo
- Tungasan
- San Vicente1
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)
Midia a mainaig iti Siudad ti Lapu-Lapu iti Wikimedia Commons


text:
Gregor Mendel
Ni Gregor Johann Mendel (Hulio 20, 1822[1] – Enero 6, 1884) ket maysa idi nga agsasao ti Aleman a Silesiano[2][3] a sientista ken Agostino a prayle a nagbalin a nalatak idi pimmusay a kas ti nagpundar ti baro a siensia ti henetika. Ni Mendel ket nangipakpakita ti tawid dagiti naisangayan a kababalin kadagiti mula a pisum sativum ket sumursurot kadagiti naisangayan a tabas, nga itan ket naibagbaga a kas dagiti linteg ti Mendeliano a tawid. Ti natukok a kinapangruna ti obra ni Mendel ket saan a nabigbigan aginggana idi sikko ti maika-20 a siglo, idi ti nawaya a pannakaduktal manen kadagitoy a linteg a nakairugian ti siensia ti henetika.
Dagiti nagibasaran[urnosen | urnosen ti taudan]
- ^ Ti Hulio 20 ket isu ti kasangayna; ti masansan a naibagbaga ket ti Hulio22, ti petsa ti panagbuniagna. Biograpia ni Mendel iti Mendel Museo
- ^ "Gregor Mendel".
- ^ "Mendel, Mendelismo ken Henetika".
Dagiti silpo ti ruar[urnosen | urnosen ti taudan]
Midia a mainaig kenni Gregor Mendel iti Wikimedia Commons
Dagiti inadaw a sasao a mainaig kenni Gregor Mendel iti Wikiquote (Ingles)


text:
Lingayen, Pangasinan
Ti Lingayen ket maysa a primera klase nga ili iti probinsia ti Pangasinan iti Filipinas. Isu ti kapitolio iti probinsia ti Pangasinan ken idiay ti nakayanakan iti dati a Presidente ti Filipinas a ni Fidel V. Ramos.
Dagiti baranggay[urnosen | urnosen ti taudan]
Ti Lingayen ket nabingbingay a politikal kadagiti 32 a barbaranggay.[2]
- Aliwekwek
- Baay
- Balangobong
- Balococ
- Bantayan
- Basing
- Capandanan
- Domalandan Center
- Domalandan East
- Domalandan West
- Dorongan
- Dulag
- Estanza
- Lasip
- Libsong East
- Libsong West
- Malawa
- Malimpuec
- Maniboc
- Matalava
- Naguelguel
- Namolan
- Pangapisan North
- Pangapisan Sur
- Poblacion
- Quibaol
- Rosario
- Sabangan
- Talogtog
- Tonton
- Tumbar
- Wawa
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
The Godfather
Ti The Godfather (Ilokano: Ti Ninong) ket maysa a pelikula a naadaw iti nobela iti isu met la a titulo (kitaen ti The Godfather (nobela)) a sinurat babaen ni Mario Puzo, nga inturong ni Francis Ford Coppola ken nagparangan a kangrunaan da Marlon Brando ken Al Pacino. Ti istoria ti pelikula ket sakupenna ti sangapulo a tawen, manipud idi naladaw a 1945 agingga idi 1955.
Ibilang ti kaaduan a daytoy a pelikula ti depenitibo a pelikula a Mafia. Kuna met dagiti dadduma pay a daytoy ti kapintasanen a pelikula a naaramid. Naynay a mairangranggo kas maysa kadagiti kapipintasan pay laeng a pelikula iti amin a panawen.


text:
Plantilia:Key press/core
{{{1}}}
Datoy ket ti {{key press/core}} a subplantilia.
Saan a dagus nga usaren daytoy a plantilia, imbes ket nga usaren ti {{key press}}.
Daytoy a plantilia ket matawtawagan manipud ti {{key press}}. Daytoy ket agtengngel ti kodigo a maul-ulit iti adu a beses iti {{key press}}, isu a mangpalaka iti kodigo.
Para iti ad-adu pay a dokumentasion kitaen ti {{key press}}.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Alkohol
Iti kimika, ti maysa nga alkohol ket ti maysa a organiko a kompuesto a ti hidroksilo a makaannong a grupo (-OH) ket napiansaan iti maysa nga atomo ti karbon. Iti naisangayan, daytoy a tengnga ti karbon ket nasken a nasagepsepan, nga addan ti agmaymaysa kadagiti bed piansa kadagiti tallo a sabali nga atomo.[1]
Ti maysa a nangruna a klase dagiti alkohol ket dagiti simple nga asikliko nga alkohol, ti sapasap a pormulana ket CnH2n+1OH. Kadagita, ti etanol (C2H5OH) ket isu ti kita ti alkohol a mabirukan kadagiti mainum nga alkohol, ken iti kadawyan a panasao ti balikas nga alkohol ket naisangayn a manguto iti etanol.
Dagiti daddumapay nga alokohol ket kadawyanda anaipalplawah nga addaan ti mangipalawag a pangilasin, a kas iti isopropil nga alkohol (propan-2-ol) wenno alkohol ti kayo (metil nga alkohol, wenno metanol). Ti suldong nga -ol ket agparang iti kimiko a nagan ti IUPAC kadagiti amin a sustansia nga ayan ti hidroksilo a grupo ket isu timakaannong a grupo nga addaan ti kangatuan a prioridad; kadagiti sustansia nga dagiti kangatuan a grupo ti prioridad ket adda ti panagisaruno ket hydroxy- ket agparangto ti nagan nga IUPAC . Ti suldong nga -ol kadagiti saan a sistematiko a nagan (kas ti parasetamol wenno colesterol) ket kadawyan pay a manginagan a ti sustansia ket mangiraman ti hidroksilo a makaannong a grupo ken isunga mabalin a maibaagaan a kas maysa nga alkohol. Ngem adu met dagiti sustansia, a naisangsangyan kadagiti asukar (kas pagarigan glukosa ken sukrosa) ket aglaon ti hidroksilo a makaannong a grupo a saan nga agus-usar ti suldong.
Iti inaldaw a biag ti "alkohol" nga awan ti aniaman a kualipikasionna ket kadawyan a mangibaga ti etanol, wenno ti naibatay ti etanol a mainum (a kas iti panangibaga iti "abuso ti alkohol").
Dagiti nota[urnosen | urnosen ti taudan]
- ^ IUPAC, Compendium of Chemical Terminology, Maika-2 nga edison. (the "Gold Book") (1997). Nasimpa nga online a bersion: "Dagiti alkohol
Dagiti nagibasaran[urnosen | urnosen ti taudan]
- Metcalf, Allan A. (1999). The World in So Many Words. Houghton Mifflin. ISBN 0-395-95920-9.
Dagiti silpo ti ruar[urnosen | urnosen ti taudan]
- Midia a mainaig iti Alkohol iti Wikimedia Commons
- Alkohol (Etanol)


text:
JW BROADCASTING
No Kasano nga Iy-install ti JW Broadcasting App iti Roku
Sakbay a makabuyaka iti JW Broadcasting iti Roku, masapul nga i-set up-mo nga umuna ti Roku player-mo sa iy-install-mo ti JW Broadcasting software. Surotem dagitoy nga instruksion:
I-set Up-mo ti Roku Player
Iy-install-mo ti JW Broadcasting Babaen ti Computer
Iy-install-mo ti JW Broadcasting Babaen ti Roku
I-set Up-mo ti Roku Player
Sigurado nga adda kakuykuyog ti Roku player-mo nga instruksion a tumulong tapno mai-set up-mo dayta ken maikonektarmo iti internet. No naikonektarmon ti Roku player-mo, surotem dagiti instruksion iti baba.
Palagip: Masapul a nakakonektar iti internet ti computer wenno mobile device-mo tapno masurotmo dagitoy nga instruksion.
Bayat ti panangi-set up-mo, masapul nga i-link-mo ti Roku player. Tapno maaramidmo dayta, mapanka iti www.roku.com/link sa ikabilmo ti code iti iskrin ti TV-m. Kalpasanna, surotem ti instruksion iti computer wenno mobile device-mo tapno makaaramidka iti Roku account.
Ag-refresh ti TV-m no nai-link-mon ti Roku player-mo iti account-mo.
Para iti kanayonan nga impormasion, buyaem ti video a mangipakita no kasano nga i-set up ti Roku player.
Iy-install-mo ti JW Broadcasting Babaen ti Computer
Ti Roku player ket maysa a device a makalukat iti video-playing software (wenno “channel”). Masapul nga aginayonka kadagiti channel dagiti video a kayatmo a buyaen. Ti maysa a pamay-an a maaramidmo dayta ket babaen iti computer-mo.
Luktam ti JW Broadcasting iti Roku Channel Store iti aniaman nga internet browser.
Ag-log in-ka iti Roku account-mo no dika pay naka-log in.
I-click-mo ti Add Channel button. No nainayonmon ti channel, masuktan ti Add Channel button a berde ti kolorna iti Installed.
No mangnayonka iti channel babaen iti web browser, saan nga automatiko a mai-install dayta iti Roku player-mo; mainayon laeng dayta iti listaan dagiti iy-install-mo. Masapul nga iy-install-mo ti nainayon a channel iti Roku player-mo.
Talmegam ti Home button iti Roku remote.
Talmegam ti Up wenno Down arrow tapno makapanka iti Settings.
Talmegam ti OK.
No addakan iti Settings, talmegam ti Up wenno Down arrow agingga a makadanonka iti System Update, sa talmegam ti OK. Aglukat ti System Update. Adda agparang a Check Now iti kannawan a paset ti iskrin.
Talmegam ti OK.
Itsek ti Roku player dagiti innayonmo a channel sa iy-install-na.
Agsublika iti Roku home screen sa piliem ti My Channels iti main menu. Makitam iti dayta dagiti channel nga in-install-mo iti Roku player-mo, a pakairamanan ti JW Broadcasting.
Piliem ti jw.org logo sa talmegam ti OK tapno maluktam ti JW Broadcasting.
Iy-install-mo ti JW Broadcasting Babaen ti Roku
Mabalinmo met a direkta nga iy-install ti JW Broadcasting iti Roku player-mo.
Mapanka iti Roku home screen.
Usarem ti Up wenno Down arrow iti Roku remote a mangbirok iti Search iti main menu.
Talmegam ti OK.
Iti Search ti Roku, makabirokka kadagiti pelikula, TV show, artista, direktor, ay-ayam, ken channel a kayatmo a biroken. Ti JW Broadcasting ket maysa a channel, isu a no agbirokka, piliem ti adda Channel symbol-na iti abayna. Tapno mabirokam ti JW Broadcasting, i-type-mo ti maysa kadagitoy:
jw broadcasting
jw.org
jwtv
Jehovah
No agbirokka ket agparang ti JW Broadcasting, talmegam ti Right arrow agingga a mapilim ti channel, sa talmegam ti OK. Agparang ti Add channel.
Talmegam manen ti OK tapno mai-install ti JW Broadcasting.
Tapno mabuyam ti JW Broadcasting, i-select-mo ti Go to channel, wenno agsublika iti Roku home screen sa birokem ti JW Broadcasting iti My Channels.


text:
KAPITULO 115
Dandanin ti Maudi a Panangselebrar ni Jesus iti Paskua
MATEO 26:
NATANGDANAN NI JUDAS ISCARIOTE TAPNO TRAIDORENNA NI JESUS
NAGSAGANA TI DUA NGA APOSTOL PARA ITI PASKUA
Inleppas ni Jesus nga insuro ti uppat nga apostol iti Bantay Dagiti Olibo. Sinungbatanna ti saludsodda maipapan iti kaaddana iti masanguanan ken ti panungpalan ti sistema dagiti bambanag.
Okupado ni Jesus iti dayta nga aldaw ti Nisan 11! Nalabit agsubsublida idin idiay Betania idi imbaga ni Jesus kadagiti apostol: “Ammoyo a dua nga aldaw laengen sakbay ti Paskua, ket ti Anak ti tao mayawat kadagiti tattao tapno maibitay iti kayo.”
Iti simmaruno nga aldaw, Mierkoles, mabalin a dagiti laeng apostolna ti kaduana. Iti aldaw ti Martes, tinubngar ni Jesus dagiti lider ti relihion ken imbutaktakna ti aramidda isu a kayatda a patayen. Gapuna, saan a nagpakita idi Nisan 12 tapno awan ti makalapped iti panangrambakna iti Paskua a kaduana dagiti apostolna kalpasan ti ilelennek ti init iti sumaganad a rabii, idi mangrugi ti Nisan 14.
Ngem makarurod dagiti panguluen a papadi ken dagiti panglakayen sakbay ti Paskua. Naguummongda iti paraangan ti nangato a padi a ni Caifas. Apay? Marurodda ta imbutaktak ni Jesus ti aramidda, isu a nagtutulagda “tapno maaresto ken mapapatayda.” Kasano ken kaano nga aramidenda dayta? Kinunada: “Ditay iranrana iti piesta amangan no agprotesta dagiti tattao.” (Mateo 26:
Pagammuan ta adda immay a bisitada. Nasdaawda ta dayta ket maysa nga apostol ni Jesus, ni Judas Iscariote. Sinugsogan ni Satanas tapno traidorenna ti Apona! Kinuna ni Judas kadakuada: “Ania ti itedyo kaniak tapno traidorek ni Jesus ket tiliwenyo?” (Mateo 26:15) Naragsakanda iti dayta ket “nagaanamonganda nga ikkanda ni Judas iti kuarta.” (Lucas 22:5) Mano ti itedda? Nagnunumuanda nga ikkan iti 30 a sinsilio a pirak. Kinapudnona, aggatad ti maysa nga adipen iti 30 a siklo. (Exodo 21:32) Ngarud, ipakpakita dagiti lider ti relihion a bassit laeng ti pateg ni Jesus. Rinugianen ni Judas ti “nangbirok iti nasayaat a gundaway a mangtraidor ken Jesus tapno mayawatna kadakuada a saan a maammuan dagiti tattao.”
Mangrugi ti Nisan 13 iti ilelennek ti init iti Mierkoles. Daytoyen ti maikanem ken maudi a rabii ni Jesus idiay Betania. Kabigatanna, masapul a maaramiden ti maudi a panagsagana para iti Paskua. Masapul a maisaganan ti urbon a karnero tapno maparti ken sibubukel a maituno apaman a mangrugi ti Nisan 14. Sadino ti pangananda, ken asino ti mangisagana? Saan nga imbaga ni Jesus tapno saan a maibaga ni Judas kadagiti panguluen a papadi.
Nalabit iti nasapa pay a malem ti Huebes, imbaon ni Jesus da Pedro ken Juan manipud Betania a mapan idiay Jerusalem. Kinunana: “Inkayo ket isaganayo ti pangrabiitayo iti Paskua.” Kinunada: “Sadino ti kayatmo a pangisaganaanmi iti dayta?” Insungbatna: “Inton sumrekkayo iti siudad, sabtennakayto ti maysa a lalaki a nakaawit iti karamba ti danum. Surotenyo iti balay a serkanna. Ket ibagayo iti makimbalay, ‘Ipaspasaludsod ti Mannursuro: “Ayanna ti kuarto para kadagiti bisita a mabalin a panganak iti pangrabii ti Paskua a kadua dagiti adalak?”’ Ipakitananto ti nalawa a makinngato a kuarto a kompleton kadagiti kasapulan. Agsaganakayo sadiay.”
Sigurado nga adalan ni Jesus ti makimbalay iti pangrambakanda iti Paskua. Nalabit namnamaenna a kiddawen ni Jesus nga usarenna ti balayna tapno selebraranna ti Paskua. Idi nakadanonen ti dua nga apostol idiay Jerusalem, nakitada ti amin nga imbaga ni Jesus kadakuada. Isu a siniguradoda a nakasaganan ti urbon a karnero ken amin a kasapulan iti pannangan iti Paskua, agraman dagiti kasapulan ti 13
Ammuem ti Ad-adu Pay
Insalakan ti Dios Dagiti Annak ni Israel
Kasano nga inusar ti Dios ni Moises a mangispal iti Israel iti pannakaadipenda iti Egipto? Ania ti nakaibatayan ti pannakarambak ti Paskua?


text:
ISUROYO DAGITI ANNAKYO
Masaktan ti Dios—No Kasanotayo a Maparagsak
Nasaktanka kadin nga urayka la nagsangit?— * Mabalin a napadasantayo amin daytan. Ngem no dadduma saan laeng a ti bagitayo ti masaktan. Mabalin a masaktan ti riknatayo no adda mangpadakes kadatayo. Saan kadi a nasakit dayta?— Masaktan met ti Dios no saan nga agpayso ti ibagada maipapan kenkuana. Pagsaritaanta no kasanotayo a maparagsak ken masaktan ti Dios.
Dakamaten ti Biblia a kuna ti dadduma nga ay-ayatenda ti Dios ngem “sinaktanda ti riknana.” Wen, “pinasakitanda” ti Dios! Kitaenta ngarud no apay a masaktan ni Jehova no ditay aramiden ti ibagana kadatayo.
Ti dua nga immuna a tao a pinarsua ni Jehova ditoy daga ti namagladingit kenkuana. Pinagnaedna ida iti Paraiso ditoy daga a maawagan iti “hardin ti Eden.” Siasino dagitoy?— Wen, ni Adan ken Eva. Kitaenta no ania ti inaramidda a namagladingit ken Jehova.
Kalpasan nga inkabil ida ni Jehova iti hardin, imbagana nga aywananda. Imbagana pay a mabalin a maaddaanda iti annak ken agkakaduada nga agbiag nga agnanayon iti hardin. Ngem sakbay a naaddaan iti annak da Adan ken Eva, adda dakes a napasamak. Ammom kadi no ania ti napasamak?— Maysa nga anghel ti nangsulisog ken Eva, kalpasanna ni Eva sinulisogna met ni Adan nga agsukir ken Jehova. Kitaenta no ania ti napasamak.
Ti anghel pinagparangna a kasla agsasao ti uleg. Nagustuan ni Eva ti nangngegna nga ibagbaga ti uleg nga agbalin a “kas iti Dios.” Isu nga inaramidna ti imbaga ti uleg kenkuana. Ammom kadi no ania ti imbaga ti uleg?—
Nangan ni Eva iti bunga ti kayo nga imbaga ni Jehova ken Adan a saanda a kanen. Sakbay a pinarsuana ni Eva, kinuna ti Dios ken Adan: “Manipud iti tunggal kayo iti minuyongan mabalinmo ti agpennek a mangan. Ngem no maipapan iti kayo ti pannakaammo iti naimbag ken dakes dika mangan manipud iti dayta, ta iti aldaw a manganka manipud iti dayta mataykanto a di bumurong.”
Ammo ni Eva dayta a linteg. Ngem intultuloyna a kinita dayta a kayo, ket nakitana a “nasayaat a pagtaraon ken maysa a banag a pakailiwan dagiti mata . . . Gapuna rinugianna ti nangala iti bungana ket kinnanna dayta.” Idi agangay, inikkanna met ni Adan ket ‘kinnanna dayta.’ Panagkunam, apay a nangan ni Adan?— Gapu ta ni Adan ad-adda nga inayatna ni Eva ngem ni Jehova. Pinilina nga ay-ayuen ni baketna ngem iti Dios. Nupay kasta, napatpateg ti agtulnog ken Jehova ngem iti asinoman!
Malagipmo pay kadi ti uleg a nakisarita ken Eva? No kasano a mapagparang ti maysa a tao a kasla agsasao ti maysa a munieka, kasta met ti napasamak iti uleg. Makin-timek ti naggapu iti uleg?— Timek dayta ti “kadaanan a serpiente [wenno uleg], daydiay naawagan iti Diablo ken Satanas.”
Ammom kadi no kasanom a maparagsak ni Jehova?— Maaramidmo dayta no kanayon nga agtulnogka kenkuana. Kuna ni Satanas a mapagtulnogna ti amin a mangaramid iti kayatna. Isu nga iparparegta ni Jehova kadatayo: “Agmasiribka, anakko, ket pagrag-oem ti pusok, tapno makaipaayak iti sungbat iti daydiay mangrurrurod kaniak.” Ni Satanas padpadaksen wenno lalaisenna ni Jehova. Kunana a mapagtallikudna amin a tao tapno saanda nga agserbi ken Jehova. Isu a maparagsakmo ni Jehova no agtulnog ken agserbika kenkuana! Aramidem kadi ti amin a kabaelam nga agserbi kenkuana?—
Basaem iti Bibliam
^ par. 3 No adda kaduam nga ubing, ti uged ket palagip nga agsardengka ken paregtaem nga ibagana ti naawatanna.


text:
Luisiana, Laguna
Ti Luisiana ket maysa a maikapat a klase nga ili iti probinsia ti Laguna iti Filipinas.
Dagiti baranggay[urnosen | urnosen ti taudan]
Ti Luisiana ket nabingbingay a politikal iti 23 a barbaranggay.[2]
- De La Paz
- Baranggay Zone I (Poblacion)
- Baranggay Zone II (Poblacion)
- Baranggay Zone III (Poblacion)
- Baranggay Zone IV (Poblacion)
- Baranggay Zone V (Poblacion)
- Baranggay Zone VI (Poblacion)
- Baranggay Zone VII (Poblacion)
- Baranggay Zone VIII (Poblacion)
- San Antonio
- San Buenaventura
- San Diego
- San Isidro
- San Jose
- San Juan
- San Luis
- San Pablo
- San Pedro
- San Rafael
- San Roque
- San Salvador
- Santo Domingo
- Santo Tomas
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Laguna". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 12 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Laguna". Datos ti Populasion ti Ili. Dibision ti Panagsukisok ti LWUA. Naala idi 12 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Sahara
Ti Sahara (Arabiko: الصحراء الكبرى, Aṣ-Ṣaḥrā´ al-Kubrā, "Ti Nalatak a Desierto") ket isu daytoy ti kadakkelan a napudot desierto iti lubong ken ti maikatlo a kadakkelan a desierto, kalpasan ti Antartika ken ti Artiko.[1] Nga adda ti sumurok a 9,400,000 kuadrado kilometro (3,600,000 sq mi), daytoy ket kaaduan a sakupenna ti Amianan nga Aprika, a makaaramid daytoy ti gangani a kadakdakkel ti Tsina wenno ti Estados Unidos. Ti Sahara ket maigay-at manipud ti Baybay Nalabbasit, ken mairaman dagiti paset ti aplaya ti Mediteraneo, aginggana kadagiti kaigidan ti Taaw Atlantiko. Iti abagatan, daytoy ket naipatinggaan babaen ti Sahel, ti barikes ti namaga bassit a tropikal a sabana a buklen ti akin-amianan a rehion ti tengnga ken lumaud a Sub-Sahara nga Aprika.
Adda dagiti karuburuban ti darat ket magaw-atna ti 180 metro (590 ft) iti kangato.[2] Ti nagan ket nagtaud manipud ti Arabiko a balikas ti desierto: (صَحراء ṣaḥrāʾ [sˤɑħrɑːʔ] ( denggen)).[3][4]
Dagiti pagbeddengan ti Sahara ket ti Taaw Atlantiko iti laud, ti Banbantay Atlas ken ti Mediteraneo iti amianan, ti Baybay Nalabbasit iti daya, ken ti Sudan ken ti ginget ti Karayan Niger iti abagatan. Ti Sahara ket nabingbingay iti akinlaud a Sahara, ti sentral a Banbantay Ahaggars, ti Banbantay Tibestis, ti Banbantay Aïr (ti rehion ti desierto a banbantay ken dagiti nangato a banak), ti desierto Ténéré ken ti Desierto Libya (ti kamagaan a rehion). Ti kangatuan a pantok idiay Sahara ket ti Emi Koussi (3,415 metro (11,204 ft)) idiay Banbantay ti Tibesti idiay akin-amianan a Chad.
Ti Sahara ket ti kadakkelan a desierto iti kontinente ti Aprika. Ti akin-abagatan a pagbeddengan ti Sahara ket namarkaan babaen ti banda ti namaga bassit a sabana a tinawtawagan ti Sahel; ti abagatan ti Sahel ket mabirukan ti Akin-abagatan a Sudan ken ti Labneng Karayan Kongo. Kaaduan ti Sahara ket buklen ti nabato a hamada; dagiti erg (dakkel a luglugar a naabbongan dagiti karuburuban ti darat) ket mangporma laeng iti bassit a parte.
Dagiti tattao ket agtataengda iti igid ti desierto kadagiti rinibu a napalabas a tawtawen[5] manipud idi naudi a panawen ti yelo. Ti Sahara ket nabasbasa idi a lugar ngem tatta nga aldaw. Sumurok a 30,000 petroglipo dagiti ayup ti karayan a kas ti buaya[6] ket nagbaiag, a kagudua dagitoy ket nabirukan idiay Tassili n'Ajjer idiay abagatan a daya ti Arhelia. Dagiti posil dagiti dinosauro, a mairaman ti Afrovenator, Jobaria ken Ouranosaurus, ket nabirukan payen ditoy. Ti moderno Sahara, ket saan a kaaduan ti mulmula, malaksid idiay Ginget ti Nilo, kadagiti bassit nga oasis, ken idiay akin-amianan a kabambantayan, nga idiay dagiti Mediteraneo a mulmula a kas ti kayo ti oliba ket mabirukan a agtubo idiay. Thi rehion ket kastoyen manipud idi agarup a 1600 BCE, kalpasan dagitianagbalbaliw iti pakbo ti Daga ket nangipangato kadagiti temperatura ken nangpabasit ti panagtudtudo.[7]
Dagiti tattao ti Sahara ket nagdumaduma kadagiti nagtaudan. Kadagitoy ket dagiti Amaziɣ a mairaman dagiti Turūq, dagiti nadumaduma a Naarabo nga Amaziɣ a grupo kas dagiti agsasao ti Hassania a Sahrawi, a dagiti populasionda ket mairaman ti tribu ti Sanhaya a ti naganna ket tidda ti prehistoriko a Pagsasao a Zenaga. Dagiti dadduma pay a nangruna a tattao ket mairaman dagiti Toubou|, Nubiano, Zaghawa, Kanuri, Hausa, Songhai, ken Fula/Fulani (Pranses: Peul; Fula: Fulɓe). Dagitinangruna a siudad a mabirukan idiay Sahara ket mairaman ti Nouakchott, ti kapitolio ti Mauritania; Tamanrasset, Ouargla, Béchar, Hassi Messaoud, Ghardaïa, ken El Oued idiay Arhelia; Timbuktu idiay Mali; Agadez idiay Niger; Ghat idiay Libya; ken Faya-Largeau idiay Chad.
Ti Sahara ket kasisigud idi a tinaengan babaen dagiti tattao nga Amaziɣ a ti pananginaganda idi ti rehion ket "Tinariwen", a kayatna a sawen ket dagiti desierto, ti reperensia iti kinapudno nga isuda ket nangigiddiat iti nagbaetan dagiti nadumaduma nga [[ekorehion] ti desierto (kas ti erg, oasis, desierto ken namaga a karuotan kdpy.)
Dagiti linaon
Heograpia[urnosen | urnosen ti taudan]
Ti Sahara ket sakupenna dagiti dakkel a parte ti Arhelia, Chad, Ehipto, Libya, Mali, Mauritania, Morocco, Niger, Akinlaud a Sahara, Sudan ken Tunisia, ken gumay-at iti sumurok a 9 riwriw kuadrado kilometro (3,500,000 sq mi) ken sakupenna ti agarup a 1⁄4 iti kontinente ti Aprika. No mairaman amin ti natimbeng a tinawen a panatudtudo ti basbassit ngem 250 mm, ti desierto ti Sahara ket sumurokto iti 11 riwriw kuadrado kilometro (4,200,000 sq mi) iti kalawa. Daytoy ket maysa kadagiti tallo a naisangayan a pisiograpiko a probinsia iti dakkel a pisiograpiko a pannakabingbingay ti Aprika.
Dagiti nota[urnosen | urnosen ti taudan]
- ^ "Ti Kadakkelan a Desierto ti Lubong". Naala idi 2011-12-30.
- ^ Arthur N. Strahler and Alan H. Strahler. (1987) Moderno a Maipapan ti Bagi a Heograpia Maikatlo nga Edision. New York: John Wiley & Sons. Page 347
- ^ "Sahara." Online a Diksionario ti Etimolohia. Douglas Harper, Historiador. Naala idi Hunio 25, 2007.
- ^ "Ingles-Arabiko nga online a diksionario". Online.ectaco.co.uk. 2006-12-28. Naala idi 2010-06-12.
- ^ Discover Magazine, 2006-Okt.
- ^ National Geographic News, 17 Hunio 2006.
- ^ Sahara's Abrupt Desertification Started by Changes in Earth's Orbit, Accelerated by Atmospheric and Vegetation Feedbacks.
Dagiti nagibasaran[urnosen | urnosen ti taudan]
- Chris Scott. Sahara Overland. Trailblazer Guides, 2005.
- Michael Brett and Elizabeth Frentess. The Berbers. Blackwell Publishers, 1996.
- Charles-Andre Julien. History of North Africa: From the Arab Conquest to 1830. Praeger, 1970.
- Abdallah Laroui. The History of the Maghrib: An Interpretive Essay. Princeton, 1977.
- Hugh Kennedy. Muslim Spain and Portugal: A Political History of al-Andalus. Longman, 1996.
- Richard W. Bulliet. The Camel and the Wheel. Harvard University Press, 1975. Republished with a new preface Columbia University Press, 1990.
- Eamonn Gearon. The Sahara: A Cultural History. Signal Books, UK, 2011. Oxford University Press, USA, 2011.
Dagiti silpo ti ruar[urnosen | urnosen ti taudan]
Midia a mainaig iti Sahara iti Wikimedia Commons
- Maipanggep ti sirok a rabaw a hidrolohia ti Sahara ken ti naplano a panagusar kadagiti akuipero.
- Akinlaud a Sahara, Publikon Publishers, Pécs, 2009, ISBN 978-963-88332-0-4
Nagsasabtan: 23°04′47″N 12°36′44″E / 23.079732°N 12.612305°E


text:
Gatas
Ti gatas ket puraw a likido a napataud babaen ti mamaria a glandula dagiti mamalia. Daytoy ti kangrunaan a taudan ti taraon para kadagiti ubing a mamalia sakbay nga isuda ket makabael nga agkalpa kadagiti sabali a kita ti makan. Ti nasapa a laktansia t gatas ket aglaon ti colostrum, a mangawit kadagiti kontrabagi ti ina a maipan iti maladaga ken mabalin a mangpabassit ti riesgo kadagiti adu a sakit iti maladaga. Daytoy ket aglaon pay kadagiti adu a sustansia.[1]
A kas maysa nga agrikultural a produkto, ti gatas ket maala manipud kadagiti mamalia ken inus-usar a makan para kadagiti tao. Iti sangalubongan, dagiti talon ti paggatasan ket agpatpataudda ti agarup a 730 a riwriw a tonelada iti gatas idi 2011.[2] Ti India ket isu ti kadakkelan nga agpatpataud ti main-inum a gatas, ngem saan nga agiluluwaswenno gumatgatan iti gatas. Ti Baro a Selanda, dagiti 27 a kameng nga estado ti Kappon ti Europa, ti Australia, ken ti Estados Unidos ket isu dagitoy ti kadakkelan nga agiluluwas iti gatas ken dagiti produkto ti gatas iti lubong. Ti Tsina ken Rusia ket isuda ti kadakkelan a gumatgatang iti gatas ken dagiti produkto ti gatas iti lubong.[3][4]
Iti sangalubongan, adda dagiti adadu ngem 6 a bilion nga agib-ibus iti gatas ken dagiti produkto ti gatas. Sunurok a 750 a riwriw a tattao ket agtataengdad iti kaunegan dagiti sangkabalayan ti paggatasan a talon. Ti gatas ket maysa a nangruna a kontributor iti panagpasayaat ti sustansia ken seguridad ti makan a naisangsangayan kadagiti agrangrang-ay a pagilian. Dagiti panagpasayaat kadagiti taraken ken ti teknolohia ti paggatasan ket mangited ti nasayaat a namnama iti panagpasayaat ti kinapanglaw ken malnutrision iti lubong[5]
Dagiti nagibasaran[urnosen | urnosen ti taudan]
- ^ Pehrsson; et al. (2000). "Programa ti Nailian aMakan ken Panagusig ti Sustansia ti USDA: Panagpadas ti Makan" (PDF). Warnakan ti Pakabuklan iti Makan ken Panagusig. 13: 379–389. doi:10.1006/jfca.1999.0867.
- ^ "Food Outlook – Panagusig ti Sangalubongan a Pagtagilakuan" (PDF). Gunglo ti Mkan ken Agrikultura iti Nagkaykaysa a Pagpagilian. Mayo 2012. pp. 8, 51–54.
- ^ Blasko, B. (2011). "Kinapangruna iti Lubong ken Agdama a Gaganay iti Paggatasan a Sektor" (PDF). Unibersidad ti Debrecen.
- ^ "Food Outlook – Gatas ken dagiti Produkto ti Gatas". FAO, Nagkaykaysa a Pagpagilian. 2010.
- ^ Hemme ken ni Otte (2010). "Kasasaad ken dagiti Prospekto para iti Bassit nga Agtengtengngel ti Panagpataud ti Gatas: Ti Gobal a Perspektibo" (PDF). Gunglo ti Makan ken Agrikultura toi Nagkaykaysa a Pagpagilian.
Bibliograpia[urnosen | urnosen ti taudan]
- Dupuis, E. Melanie. Nature's Perfect Food (2002) maiyaon ken mabirukan a testo
- Kardashian, Kirk. Gatas a Kuarta: Kuarta, dagiti Baka, ken ti Ipapatay iti Paggatasana Talon ti Amerikano (2012) maiyaon ken mabirukan a testo
- McGee, Harold (2004). Iti Makan ken Panagluto (2nd nga ed.). New York: Scribner. ISBN 978-0-684-80001-1.
- Valenze, Deborah. Gatas: Ti Lokal ken Global a Pakasaritaan (Unibersidad ti Yale a Pagmalditan, 2011) 368 pp.
- Wiley, Andrea. Panamgipanpanunotam manen ti Gatas: Kultural ken dagiti Biolohiko a Perspektibo (Routledge 2010) (Serie para iti kratibo a Panangisuro ken Panagadal iti Antropolohia) maiyaon ken mabirukan a testo
Dagiti silpo ti ruar[urnosen | urnosen ti taudan]
- Midia a mainaig iti Gatas iti Wikimedia Commons
- Kitaen ti Gatas iti Proyekto ti Nawaya a Direktorio (Ingles)
- Birtual a Pabuya ti Museo iti Gatas, Krema ken Mantekilia


text:
1Nakadanon ni Jesus ken dagiti adalanna iti ballasiw ti Dan-aw ti Galilea ket simmangladda iti daga dagiti Geraseno. 2Apaman a nakadissaag ni Jesus iti bangka, sinabat ti maysa a lalaki a naggapu kadagiti rukib a pagitantaneman sadiay. Linuganan ti dakes nga espiritu daytoy a lalaki 3ket agnanaed kadagiti tantanem. Awan ti makakawar kenkuana. 4Namin-adu a rineppetda ti imana ken imbaudda ti sakana, ngem pinugsapugsatna dagiti kawar ket linettatna dagiti posas. Nagpaiduma ti pigsana ket awan ti makaparukma kenkuana. 5Aldaw ken rabii nga agpagnapagna kadagiti tantanem ken turturod. Patinayon nga agik-ikkis. Dundunorenna ti bagina iti bato. 6Adayo pay laeng ni Jesus idi makita daytoy a lalaki. Nagtaray ket nagparintumeng iti sangoananna sana inyikkis, 7“Jesus, Anak ti Dios a Kangatoan. Apay a singaennak? Iti nagan ti Dios, dinak kadi parigaten.” ( 8Sinaona daytoy gapu ta kinuna ni Jesus kenkuana, “Dakes nga espiritu, rummuarka iti daytoy a tao!”) 9“Ania ti naganmo?” sinaludsod ni Jesus. “‘Armada,’ ta adukami,” kinuna ti lalaki. 10Namin-adu nga impakpakaasina ken ni Jesus a dina koma papanawen dagiti dakes nga espiritu iti dayta a lugar. 11Iti asideg sadiay, adda dakkel nga arban ti baboy nga mangmangan iti bakras ti turod. 12Nagpakpakaasi dagiti espiritu, “Ibaonnakami a sumrek kadagiti baboy.” 13Pinalubosan ni Jesus ida. Rimmuar dagiti dakes nga espiritu iti lalaki ket simrekda kadagiti baboy. Nagdadarison ti arban—agduaribuda amin a baboy—iti teppang sada timpuak iti dan-aw, ket nalmesda amin. 14Nagtataray dagiti agtartaraken kadagiti baboy a napan iti ili ken kadagiti barbarrio ket impadamagda ti napasamak. Rimmuar dagiti tattao tapno mapanda kitaen ti naaramid. 15Idi makaasidegda ken ni Jesus, nakitada ti lalaki a linuganan dagiti demonio. Agtugtugaw, nakakawes ken nagpulangen ti nasayaat a panunotna. Nagbutengda amin. 16Dagiti nakakita iti daytoy impadamagda kadagiti tattao ti napasamak iti naluganan a lalaki ken kadagidi baboy. 17Iti kasta, dinawat dagiti tattao a pumanaw ni Jesus iti lugarda. 18Idi lumugan ni Jesus iti bangka, nagpakpakaasi ti tao naluganan a makikuyog kenkuana. 19Ngem linapdan ni Jesus. Kinunana, “Agawidka iti familiam ket ipadamagmo kadakuada ti naindaklan nga inaramid ti Apo kenka gapu iti kaasina.” 20Pimmanaw ti lalaki, ket impakaammona iti sakup ti Decapolis ti inaramid ni Jesus kenkuana. Nagsidsiddaaw amin a nakangngeg iti impadamagna. 21Bimmallasiw manen ni Jesus a napan idiay bangir ti dan-aw. Idi addan iti igid, inaribungbongan ti nakaad-adu a tao. 22Dimteng ni Jairo, maysa nga ofisial iti sinagoga iti dayta a lugar. Idi makitana ni Jesus, nagparintumeng ket nagpakpakaasi kenkuana, 23“Ngannganin matay ti balasitang nga anakko. Pangngaasim ta umaymo ipatay ta imam kenkuana tapno umimbag ket agbiag pay!” 24Kimmuyog ni Jesus kenkuana. Nakikuyog met ti nakaad-adu a tattao nga agdidinnuron iti likmutna. 25Adda sadiay idi ti maysa a babai a sangapulo ket dua a tawenen nga agsagsagaba iti panagbulos ti dara. 26Nupay adun ti nangag-agas kenkuana, ket nagastonan ti amin a kuartana a pinagpapaagas, saan nga immimbag, no di ket kimmaro ti sakitna. 27Nadamagna ti maipapan ken ni Jesus. Nakilinnetlet ngarud kadagiti tattao agingga a nakaasideg iti likudan ni Jesus. 28Kinunana iti bagina, “No masagidko la koma uray ti kawesna laeng, umimbagakton!” 29Sinagidna ti kagay ni Jesus. Dagus a simmardeng ti panagbulos ti darana ket nariknana nga immimbagen. 30Iti dayta a kanito, nadlaw ni Jesus nga adda pannakabalin a nauyos kenkuana ket sinangona dagiti adda iti likudanna. Sinaludsodna, “Siasino ti nangsagid iti kawesko?” 31Kinuna dagiti adalanna, “Makitam dagiti adu a tao nga agdidinnuron iti likmutmo, ket saludsodem pay laeng no siasino ti nangsagid kenka?” 32Ngem inwaras ni Jesus ti panagkitana tapno bigbigenna no siasino ti nangsagid kenkuana. 33Nadlaw ti babai ti napasamak kenkuana, isu nga agtigtigerger iti buteng nga immasideg ken Jesus sa nagparintumeng iti sangoananna. Impudnona ti amin a naaramid. 34“Anakko,” kinuna ni Jesus iti babai, “pinaimbagnaka ti pammatim. Inkan a sitatalna ket saanton nga agsubli ti sakitmo!” 35Madama pay la nga agsasao ni Jesus idi dumteng dagiti naggapu iti balay ni Jairo. “Natayen ti anakmo,” impadamagda ken ni Jairo. “Apay a ringgorem pay laeng ti Maestro?” 36Saan nga inkaskaso ni Jesus ti imbagada ken ni Jairo. Kinunana ketdi kenkuana, “Dika agdanag. Papigsaem ketdi ti pammatim.” 37Saanen nga impalubos ni Jesus a makikuyog dagiti tattao kenkuana, malaksid ni Pedro ken dagiti agkabsat a Santiago ken Juan. 38Idi sumangpetda idiay balay ni Jairo, nakita ni Jesus ti kumaribuso a tattao. Agsangsangit ken agdungdung-awda iti napigsa. 39Simrek ni Jesus ket kinunana kadakuada, “Apay nga umariwawakayo? Apay nga agdungdung-awkayo? Saan a natay ti balasitang; matmaturog laeng!” 40Kinatkatawaan dagiti tattao. Pinaruarna amin ida sana inayaban dagiti nagannak ken dagiti adalanna, ket simrekda iti siled a yan ti balasitang. 41Iniggaman ni Jesus ti ima ti balasitang sana kinuna: “Talita, kum!” (Kayatna a sawen, “Balasitang, bumangonka!”) 42Dagus a bimmangon ti balasitang ket nagpagnapagna. (Sangapulo ket dua ti tawenna.) Kasta unay ti siddaawda iti napasamak. 43Ngem impaganetget ni Jesus nga awan pangibagbagaanda iti daytoy. “Pakanenyo ti balasitang,” kinunana.
Copyright
Learn More


text:
Elpidio Quirino
Ni Elpidio Quirino (Nobiembre 16, 1890—Pebrero 29, 1956) ti maika-6 a Presidente ti Filipinas. Nangrugi nga agserbi idi Abril 17, 1948 agingga idi Disiembre 30, 1953.
Maysa a Romano Katoliko, isu ti umuna nga Ilokano a presidente ti Filipinas.
Kabibiag[urnosen | urnosen ti taudan]
Nayanak ni Quirino idiay Vigan, Ilocos Sur kada Mariano Quirino ti Ilocos Sur ken Gregoria Rivera iti Agoo, La Union. Dimmakkel idiay La Union ken Ilocos Sur sakbay a nagpa-Manila ket nagbasa idiay Unibersidad iti Filipinas. Nagturpos iti kinaabogado idi 1915 ket nagtrabaho kas abogado agingga a naapointaran kas miembro ti Kamara dagiti Pannakabagi ti Filipinas, manipud idi 1919 agingga 1925, sa kas senador idi 1925 aginggana 1931. Kalpasanna, nagpaay a kas sekretario iti busbos ken sekretario iti lungnguop iti gobierno a Mankumonidad.
Idi 1934, maysa a miembro ni Quirino iti delegasion a napan idiay Washington, D.C., nga indauluan ni Manuel Quezon, a nangipasa iti Tulag a Tydings-McDuffie iti Kongreso ti Estados Unidos. Daytoy a paglintegan ti nangisaad iti aldaw ti panagwaywayas iti Filipinas no dumteng ti 1945. Nagbalin nga opisial daytoy nga aldaw idi Hulio 4, 1946.
Idi sinakup dagiti Hapon ti Filipinas idi Maikadua a Sangalubongan a Gubat, nagbalin a daulo dagiti guerilla ni Quirino ket natiliw ken naibalud. Pinapatay dagiti Hapon ti asawana a ni Alicia Syquia ken tallo kadagiti lima nga annakna.
Kalpasan ti gubat, intuloyna ti nagserbi iti gobierno idiay Senado. Idi 1946, napili a kas umuna a bise presidente ti nawaya a Republika ti Filipinas. Ni Manuel Roxas ti pangulo.
Kinapresidente[urnosen | urnosen ti taudan]
Nagsapata a kas pangulo ni Quirino idi Abril 17, 1948, dua nga aldaw kalpasan iti pannakatay ni Manuel Roxas. Nabutosan a presidente iti sumaruno a tawen kas kandidato ti Partido Liberal.
Inabak ni Ramon Magsaysay idi eleksion idi 1953.
Kalpasan iti kinapresidente[urnosen | urnosen ti taudan]
Naatake isuna iti puso ket pimmusay idi Pebrero 29, 1956.


text:
1Isut’ gapuna, kakabsatko a napili, dakayo nga inayaban met ti Dios, panunotenyo ni Jesus nga imbaon ti Dios ken agakem a Kangatoan a Padi ti pammatitayo. 2Kas iti kinapudno ni Moises kadagiti tattao ti Dios, napudno met ni Jesus iti nangdutok kenkuana a mangakem iti daytoy. 3Dakdakkel ti dayaw ti mangbangon iti balay ngem ti mismo a balay. Kasta met a maikari ni Jesus iti dakdakkel a dayaw ngem ni Moises. 4Agpayso nga adda mangbangon iti tunggal balay, ngem ti Dios ti nangbangon kadagiti amin. 5Napudno ni Moises iti trabahona a kas agserserbi iti entero a balay ti Dios. Nagsao iti maipapan kadagiti bambanag nga ipakaammo ti Dios iti masakbayan. 6Ngem napudno ni Cristo a kas Anak a mangaywan iti balay ti Dios. Datayo ti balay ti Dios no agtalinaedtayo a natured ken natalged iti namnamatayo. 7Ngarud, kas kuna ti Espiritu Santo: “Ita nga aldaw, no mangngegyo ti timek ti Dios, 8Dikay agsuksukir a kas kadagidi kapuonanyo, Dida tinungpal ti bilinna kadakuada iti daydi tiempo a sinuotda idiay let-ang. 9Sinuotdak sadiay dagiti ammayo, kuna ti Dios Uray nakitada ti inaramidko iti uppat a pulo a tawen. 10Isut’ gapuna a nagpungtotak kadagidiay a tattao, Ket kinunak, ‘Naglikudandak, ket dida tinungpal dagiti bilinko.’ 11Nagpungtotak ket insapatak: ‘Pulos a didanto sumrek iti daga a pangtedak kadakuada iti panaginana!’” 12Kakabsatko iti pammati, agannadkayo tapno awan kadakayo ti agbalin a dakes ken awanan iti pammati ket laksidenna ti sibibiag a Dios. 13Agtitinnulongkayo koma iti inaldaw bayat ti kaadda ti tiempo a makuna nga “ita nga aldaw” tapno awan ti maallilaw kadakayo babaen iti basol ket agbalin a nasukir. 14Ta kaduanatayo ni Cristo no la ket agtalinaedtayo a natibker iti panagtalek kas naipakita idi damo a namatitayo. 15Kastoy ti kuna ti Nasantoan a Surat: “Ita nga aldaw, no mangngegyo ti timek ti Dios, Dikay agsuksukir kas iti inaramid dagidi kapuonanyo.” 16Siasino dagiti nakangngeg iti timek ti Dios ken bimmusor kenkuana? Isuda amin nga impanaw ni Moises idiay Egipto. 17Siasino dagiti nagpungtotan ti Dios iti uneg ti 40 a tawen? Dagiti tattao a nagbasol, isuda a napasag idiay let-ang. 18Siasino dagiti nangisapataan ti Dios a dida makastrek a pulos iti daga a pangitedanna kadakuada iti inana? Dagiti bimmusor kenkuana. 19Makitatayo ngarud a dida nakastrek agsipud ta dida namati.
Copyright
Learn More


text:
PANAGBIAG KAS KRISTIANO
Usarenyo a Naimbag Dagiti Publikasion a Naibatay iti Biblia
Insuro ni Jesus: “Inawatyo nga awan bayadna, itedyo nga awan bayadna.” (Mt 10:8) Tungtungpalentayo dayta a nalawag a bilin. Saantayo a pabayadan dagiti it-itedtayo a kopia ti Biblia wenno dagiti publikasiontayo a naibatay iti Biblia. (2Co 2:17) Uray no kasta, naglaon dagitoy a publikasion iti nagpapateg a kinapudno manipud iti Sao ti Dios. Adu a trabaho, bannog, ken kuarta ti kasapulan tapno mayimprenta ken maipatulod dagitoy kadagiti kongregasion iti intero a lubong. Gapuna, ti koma laeng usarentayo ti alaentayo.
Panunotentayo a naimbag no mangtedtayo iti literatura iti dadduma uray kadagiti lugar iti panangasaba iti publiko. (Mt 7:6) Imbes a basta mangted lattan iti literatura kadagiti lumabas, ikagumaantayo a kasarita ida tapno maammuantayo no interesadoda. Masungbatam kadi iti wen ti uray maysa kadagiti saludsod iti kahon? No saanka a sigurado no interesado ti maysa, nasaysayaat no tract ti itedmo. Siempre, no dumawat iti magasin wenno sabali pay a publikasion, maragsakantayo a mangted.—Pr 3:27, 28.


text:
NAILADAWAN NGA ESTORIA TI BIBLIA
NAILADAWAN NGA ESTORIA TI BIBLIA
Pinili ni Samuel ti Agserbi ken Jehova
Ania ti inaramid ni ubing a Samuel idi a dagiti tattao iti aglawlawna ket saanda a raraemen ti Dios? Basaem ti nailadawan nga estoria online wenno iti nai-print a PDF.
Kanayonan Manipud iti Daytoy a Koleksion
Nagtalek ni Noe iti Dios
Imbilin ti Dios nga agaramid ni Noe iti daong tapno maisalakan ti pamiliana iti Layus. Ania ti masursurom iti estoria maipapan ken Noe ken iti Layus?
Adan ken Eva—Ti Laeng Bagida ti Pinampanunotda
Ania ti napasamak gapu iti madi a desisionda?
Natured a Nakilaban ni David
Apay a namati ni David a maabakna ni Goliat? Ken apay a dika koma mabuteng a mangaramid iti umiso?


text:
SUHETO ITI AKKUB | INTERESADO KADI TI DIOS KENKA?
Maseknan Kadi ti Dios Kenka?
“Naparigatanak ken napanglawak. Ni met laeng Jehova sipapanunot kaniak.” *—NI DAVID ITI ISRAEL, MAIKA-11 A SIGLO B.C.E.
Nainkalintegan kadi a namnamaen ni David a maseknan ti Dios kenkuana? Maseknan kadi ti Dios kenka? Adu ti saan a mamati nga interesado kadakuada ti mannakabalin-amin a Dios. Apay?
Ngamin, ti Dios ket natantan-ok a persona no idilig kadagiti tattao. No idilig iti natan-ok a saad ti Dios, ti intero a nasion “kaslada maysa a tedted manipud iti timba; ket naibilangda a kas iti naingpis a tapok kadagiti timbangan.” (Isaias 40:15) Nakuna pay ketdi ti maysa a di mamati iti Dios a mannurat iti kaaldawantayo nga “arapaap laeng ti panamati nga adda Dios a maseknan ken interesado kadagiti ar-aramidtayo.”
Kasta met, ipapan ti dadduma a saanda a maikari iti atension ti Dios gapu kadagiti ar-aramidda. Kas pagarigan, kinuna ti nataenganen a lalaki a ni Jim: “Kanayon nga ikarkararagko nga agtalna ti panunotko ken agteppelak, ngem makapungtotak met latta. Idi agangay, napanunotko a dakesak unayen, isu a saanakon a maikari iti tulong ti Dios.”
Adayo unay kadi ti Dios kadagiti tattao isu a dinatayo makita? Ania a talaga ti riknana kadagiti imperpekto a parsuana? No saan nga impakaammo ti Dios ti bagina, awan ti tao a makapagsao para kenkuana ken makasungbat kadagita a saludsod. Ngem ipasigurado kadatayo ti Biblia, ti impaisurat ti Dios a mensahena kadagiti tattao, nga Isu ket asideg ken maseknan kadagiti tattao. “Kinapudnona,” kuna ti Biblia, “saan nga adayo iti tunggal maysa kadatayo.” (Aramid 17:27) Iti sumaganad nga uppat nga artikulo, usigentayo ti kuna ti Dios maipapan iti pannakaseknanna iti tunggal maysa ken no kasanona nga impakita dayta kadagiti nasingpet a kas kenka.
^ par. 3 Salmo 40:17; Jehova ti nagan ti Dios a naipakaammo iti Biblia.


text:
Linapacan, Palawan
Ti Linapacan ket maysa a maika-5 a klase nga ili iti probinsia ti Palawan iti Filipinas.
Dagiti baranggay[urnosen | urnosen ti taudan]
Ti Linapacan ket nabingbingay kadagiti 10 a barbaranggay.[2]
- Barangonan (Iloc)
- Cabunlawan
- Calibangbangan
- Decabaitot
- Maroyogroyog
- Nangalao
- New Culaylayan
- Pical
- San Miguel (Pob.)
- San Nicolas
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Palawan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 24 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Palawan". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Pagtuladan a Presentasion
TI PAGWANAWANAN
Saludsod: Adda dagiti mangibaga a lausen ti Biblia. Patien met ti dadduma a napateg pay laeng dayta. Dakayo ngay?
Teksto: 2Ti 3:16, 17
Tukon: Itampok daytoy a ruar Ti Pagwanawanan dagiti makatulong a prinsipio ti Biblia ken mangted kadagiti singasing no kasano a mas mabenepisiarankayo iti panagbasayo iti Biblia.
ISURO TI KINAPUDNO
NAPARSUA KADI TI BIAG?
Saludsod: Panagkunayo, ania ti mas nainkalintegan a patien? Pinarsua ti Dios ti biag wenno basta lattan timmaud?
Tukon: Ilawlawag daytoy a broshur dagiti ebidensia a nangtignay iti adu a mamati nga adda masirib a Namarsua. Kayatkonto ti agsubli ta pagsaritaantayo ti saludsod iti panid 29: “Napateg kadi no ania ti patpatiem?”
MANGARAMIDKA ITI BUKODMO A PRESENTASION
Tuladen ti format kadagiti nadakamat a pagtuladan iti panangaramid iti bukodmo a presentasion.


text:
Estoria 10: Ti Dakkel a Layus
ITI ruar ti daong, kaskasdi a di mamati dagiti tattao nga umay ti Layus. Mabalin a dakdakkel pay ti katawada. Ngem di nagbayag nagsardengdan nga agkatkatawa.
Apaman latta ta agtinnagen ti danum. Husto ni Noe! Ngem naladawen para iti asinoman pay a makastrek iti daong. Ti ruangan ti sinerraan a naimbag ni Jehova.
Di nagbayag natinep aminen a nababa a disso. Ti danum nagbalinda kas dadakkel a karayan. Agbutengen dagiti tattao. Ay, nagimdengda la koman ken Noe. Ngem itatta naladawen.
Iti 40 nga aldaw ken 40 a rabii naibuyat ti danum manipud langit. Ngimmato ingganat’ sikigan ti bambantay, ken uray ti kangangatuan a bambantay naabbonganda. Kas kinuna ti Dios ken Noe, amin a tattao ken an-animal iti ruar ti daong natayda. Ngem amin nga adda iti uneg natalgedda.
Impangato ti danum ti daong, ket timpaw iti danum. Ket iti maysa nga aldaw, kalpasan panagsardeng ti tudo, simmilnag ti init. Anian a buya dayta! Isuamin a kitaam kasla maysa a nagdakkelan a baybay. Ti kakaisuna a makita isu ti daong a tumtumpaw.
Dagiti higante ti napukawdan. Natayda aminen, agraman dagiti innada ken amin dagiti dakes a tattao. Ngem ania ngay ti napasamak kadagiti ammada?
Ti amma dagiti higante saanda a tattao kas kadatayo. Isuda dagiti anghel a bimmaba a kas tattao ditoy daga. Idi immay ti Layus, nagsublida idiay langit kas dagiti anghel. Ngem saandan a napalubosan kas paset ti pamilia dagiti anghel ti Dios. Nagbalindan nga anghel ni Satanas. Ti Biblia awaganna ida dagiti demonio.
Itan pinagangin ti Dios, ket dagiti dandanum ti layus nangrugidan nga umes-es. Lima a bulan kamaudiananna nagdisso ti daong idiay tuktok ti bantay. Pagammuan dagidiay adda iti uneg ti daong makitadan ti tuktok dagiti bambantay.
Kalpasanna imbulos ni Noe ti nangisit a tumatayab a maaw-awagan wak iti ruar ti daong. Agtayab iti apagbiit ket santo agsubli, ta awan pay masarakanna a nasayaat a pagdissuanna.
Sumaganad, nangibaon ni Noe ti kalapati manipud daong. Ngem nagsubli met laeng ti kalapati ta di makakita ti lugar a paggiananna. Imbulos manen ni Noe ti kapamindua, ket dayta ti nangiyeg ti bulong ti olivo iti sippitna. Itan ammo ni Noe nga immes-esen ti danum. Imbulos manen ni Noe ti kalapati iti kapamitlo, ket daytat’ nakasaraken ti namaga a lugar a pagtaenganna.
Itan kuna ti Dios ken Noe: ‘Rumuarka iti daong. Alaem ti intero a pamiliam ken amin nga an-animal.’ Nasurok a makatawenda a nagian idiay uneg ti daong. Gapuna mailadawantayo ti ragsakda amin a makaruar manen ken ti panagbiagda.
Genesis 7:10-24; 8:1-17; 1 Pedro 3:19, 20.
Dagiti Saludsod
- Apay nga awanen ti makastrek iti daong idi mangrugin nga agtudo?
- Mano nga aldaw ken rabii a nagtudtudo, ket kasano kangato ti danum?
- Ania ti napasamak iti daong idi mangrugin a ngumato ti danum?
- Nakalasat kadi dagiti higante iti layus, ket ania ti nagbalinan dagiti ammada?
- Ania ti napasamak iti daong kalpasan ti lima a bulan?
- Apay a nangibulos ni Noe iti wak?
- Kasano nga ammo ni Noe nga immes-esen ti danum?
- Kalpasan ti nasurok a makatawen a nagyan iti daong da Noe ken ti pamiliana, ania ti imbaga ti Dios ken ni Noe?
Kanayonan a salsaludsod
- Basaenyo ti Genesis 7:10-24.
Kasano kasaknap ti pannakadadael ti biag ditoy daga? (Gen. 7:23)
Kasano kapaut nga immes-es ti danum? (Gen. 7:24)
- Basaenyo ti Genesis 8:1-17.
Kasano nga ipakita ti Genesis 8:17 a saan a nagbalbaliw ti orihinal a panggep ni Jehova iti daga? (Gen. 1:22)
- Basaenyo ti 1 Pedro 3:19, 20.
Ania ti dusa dagiti rebelioso nga anghel idi nagsublida idiay langit? (Judas 6)
Kasano a ti salaysay maipapan ken ni Noe ken ti pamiliana patibkerenna ti panagtalektayo iti abilidad ni Jehova a mangisalakan kadagiti adipenna? (2 Ped. 2:9)
Ammuem ti Ad-adu Pay
Ania ti Masursurotayo ken Noe?
I-download wenno i-print-yo daytoy nga aktibidad ken ammuenyo no kasano a matuladyo ti kinatulnog ni Noe.
“Nakipagna iti Pudno a Dios”
Ania a karit ti nakaipasanguan ni Noe ken ni baketna iti panangpadakkelda kadagiti annakda? Kasano nga impakitada ti pammati idi inaramidda ti daong?


text:
1-2 Dimo ungtan ti laklakay ngem sika. Kasaom ketdi a kasla isu ti bukodmo nga ama. Iti amin a kinadalus, ibilangmo a kasmo la kabsat dagiti lallaki nga ub-ubing ngem sika; a kasmo la ina dagiti babbaket; ken kasmo la kabsat dagiti babbai nga ub-ubing ngem sika. 3Tulongam dagiti babbai a balo a pudno a makasapul iti tulong. 4Ngem no adda annak wenno appoko ti maysa a balo, masapul a sursuroenda nga umuna dagiti pagrebbenganda iti familia tapno makasubadda kadagiti nagannak kadakuada ken appoda, agsipud ta daytoy ti pakaragsakan ti Dios. 5Ti pudno a balo nga agbibiag nga agmaymaysa, intaleknan ti namnamana iti Dios ket aldaw-rabii nga agkararag ken agdawat kenkuana iti tulong. 6Ngem ti balo nga agbibiag iti nailubongan a ragsak, maibilang a natayen, uray no sibibiag. 7Ibilinmo daytoy kadakuada tapno awan ti pakababalawanda. 8Ngem no adda saan a mangasikaso kadagiti kabagianna, nangruna dagiti kameng ti familiana, tinallikudannan ti pammati, ket dakdakes pay ngem ti saan a mamati. 9Dagiti laeng 60 wenno nasursurok pay ti tawenna ti mailista a balo. Naminsan la a nakiasawa, 10agdindinamag pay kadagiti naimbag nga aramidna, kas iti nasayaat a panangpadakkelna kadagiti annakna, nagpadagus kadagiti ganggannaet, binuggoanna dagiti saka dagiti tattao ti Dios, tinulonganna dagiti agsagsagaba ken impamaysana ti nagaramid iti amin a kita ti naimbag nga aramid. 11Ngem dimo ilista dagiti ub-ubing a balo, agsipud ta no dida magawidan ti riknada ket kayatda manen ti makiasawa, tallikudanda ni Cristo 12ket makabasolda iti saanda a panangtungpal iti umuna a karida kenkuana. 13Daddadaelenda pay ti tiempoda a mamalaybalay. Saan la a dayta, masursuroda pay ti agbalin a manarsarita ken mannakibiang, ket sawenda dagiti banag a di rumbeng a saritaen. 14Isu a kaykayatko a makiasawada, aganakda, asikasoenda ti balayda tapno awan ti pangbabalawan kadatayo dagiti kabusor. 15Ta nayaw-awanen ti sumagmamano a balo ket simmurotda ken ni Satanas. 16Ngem ti siasinoman a mamati a babai nga adda balo a babbai iti familiana, masapul a taripatoenna ida ket dina ipabaklay daytoy iti iglesia tapno maipamaysa ti iglesia a tulongan dagiti pudno a balo. 17Mamindua koma ti tangdan dagiti panglakayen a nasayaat ti panangtarawidwidda iti iglesia, nangruna dagiti mangipasnek a mangasaba ken mangisuro. 18Ta kuna ti Nasantoan a Surat: “Dimo busalan ti baka a madama nga agir-irik,” ken “Rebbengna a matangdanan ti agtrabaho.” 19Dimo denggen ti darum a maibusor iti maysa a panglakayen, malaksid no idatag ti dua wenno tallo a saksi. 20Babalawem iti publiko ti amin nga agbasol tapno mapabutngan dagiti dadduma. 21Iti imatang ti Dios ken ni Cristo Jesus ken dagiti nasantoan nga anghelesna, yunay-unayko a tungpalem dagitoy a pammagbaga, nga awan idumdumam iti aniaman nga aramidem. 22Dika agganat a mangipatay iti imam iti siasinoman para iti panagserbi iti Apo. Dika makiraman iti basol dagiti sabali. Agtalinaedka a nadalus. 23Saan la a danum ti inumem, ngem gapu iti tianmo ken ti masansan a panagsakitmo, uminumka met iti sangkabassit nga arak. 24Adda dagiti tattao a nalawag a makita dagiti basbasolda sakbay ti pannakaukomda. Adda met dagiti basbasol ti dadduma a makita laeng iti ud-udina. 25Kasta met a nalawag a makita dagiti naimbag nga aramid, ngem uray no saanda a makita ita, saanda a mailemmeng iti agnanayon.
Copyright
Learn More